title: Granny Smith

text: Lajiketta kasvatettiin myös Uudessa-Seelannissa, josta se siirtyi Englantiin noin vuonna 1935 ja Yhdysvaltoihin 1972. Omenat ovat väriltään vaaleanvihreitä ja koostumukseltaan rapeita ja mehukkaita. Ne ovat hieman kovempia kuin muut vihreät omenat. Maultaan ne ovat kirpeän happamia. Granny Smith -omenat soveltuvat erityisen hyvin ruoanlaittoon, mutta myös syötäväksi sellaisinaan. Niitä suositaan etenkin salaateissa, sillä happamuutensa vuoksi omena ei tummu viipaloituna yhtä nopeasti kuin muut lajikkeet.


title: Granny Smith

text: Granny Smith -lajike tarvitsee melko pitkän kasvukauden, joten sen viljelyä suositaan omenankasvatusseutujen leudoimmilla alueilla. Australiassa vietetään vuosittain Granny Smith -festivaalia, jossa juhlistetaan suositun omenan ensimmäistä kasvupaikkaa.


title: Granny Smith

text: Juuri kyseisen lajikkeen omena esiintyy Apple Recordsin logona.


title: Ajan nuoli

text: Ajan nuoli on astronomi Arthur Eddingtonin vuonna 1927 kehittämä termi, jota käytetään puhuttaessa ajan suunnasta neliulotteisessa relativistisessa maailmankuvassa. Tällainen suunta voidaan Eddingtonin mukaan määrittää atomien, molekyylien ja muiden kappaleiden järjestyksestä.


title: Ajan nuoli

text: Fysikaaliset prosessit ovat mikroskooppisella tasolla joko täysin tai melkein symmetrisiä ajan suhteen. Ajan suhteen symmetrisyys tarkoittaa sitä, että ilmiötä kuvaava teoria pysyy samana, vaikka ajan suunnan kääntää vastakkaiseksi. Makroskooppisella tasolla näin ei näytä olevan: on olemassa ilmiselvä ajan suunta (tai virta). Ajan nuoli on mitä tahansa mikä kuvaa tällaista aika-asymmetriaa.


title: Ajan nuoli

text: Fyysikko Seth Lloyd sanoo, että kvanttiepävarmuus antaa puserruksen lomittumiselle, oletetulle ajan nuolen lähteelle.


Puolimaratonin maailmanmestaruuskilpailut ovat kansainvälisen yleisurheiluliiton IAAF:n alaisuudessa kilpailtavat maailmanmestaruuskilpailut puolimaratonin (21,0975 km) matkalla. Kilpailusarjoja ovat miesten ja naisten henkilökohtaiset matkat sekä joukkuekilpailut. Vuosina 1992 ja 1993 järjestettiin lisäksi juniorien vastaavat kilpailut. Joukkuekilpailussa maan kolmen parhaiten sijoittuneen juoksijan ajat laskettiin yhteen. Vuosina 2006–2007 tapahtuma tunnettiin nimellä maantiejuoksun maailmanmestaruuskilpailut, mutta vuodeksi 2008 IAAF palautti kilpailun nimeksi puolimaratonin maailmanmestaruuskilpailut.


title: Poliisikoira Rex

text:
Poliisikoira Rex (, ) on alun perin itävaltalainen televisiosarja, jossa seurataan saksanpaimenkoira Rexin ja kolmihenkisen poliisiryhmän työskentelyä Wienin poliisiasemalla. Sarjaa esitettiin vuosina 1994–2004 ja vuodesta 2008 alkaen sarjasta on valmistettu uusia jaksoja itävaltalais-italialaisena yhteistyönä. Suomessa sarjaa esitti Nelonen ja kesällä 2009 Sub näytti sarjan alusta alkaen. Sub alkoi vuoden 2010 keväällä esittää uudempaa Italialaista sarjaa. Sub esitti sarjasta sensuroitua versiota (aiemmin Nelosella 2005 esitetyt jaksot olivat sensuroimattomia).
Sarjan alussa Rexin läheisin työpari murhayksikössä on Tobias Morettin esittämä "Richard Moser". Poliisiryhmän muut jäsenet ovat Karl Markovicsin esittämä "Ernst Stockinger" ja Wolf Bachofnerin "Peter Höllerer". Ryhmää avustaa oikeuslääketieteen asiantuntija "tohtori Leo Graf" (Gerhard Zemann) ja eläkkeellä oleva poliisi "Max Koch" (Fritz Muliar).


title: Poliisikoira Rex

text: Myöhemmin sarjaan liittyy uusia hahmoja. Stockingerin korvaa "Christian Böck" (Heinz Weixelbraun), Moserin tilalle tulee Gedeon Burkhardin esittämä "Alexander Brandtner" ja Höllererin korvaa "Fritz Kunz". Myöhemmin sarjaan liittyy vielä Brandtnerin ja Böckin korvanneet "Niki Herzog" ja "Marc Hoffmann". Hahmoista ainoastaan Graf näyttelee alkuperäisessä sarjassa alusta loppuun.


title: Poliisikoira Rex

text: Sarjan uusissa jaksoissa vuodesta 2008 alkaen Rex muuttaa Roomaan ja saa uudeksi työparikseen Kaspar Capparonin esittämän "Lorenzo Fabbrin". Kun Fabbri lähtee pois sarjasta, Rex sai uudeksi työparikseen komisario Ettore Bassin esittämän Davide Riveran. Morinikin lähtee pois sarjasta ja hänen tilalleen tulee Alberto Monterosso. Riverasta tuli kaikkien aikojen lyhytaikaisin Rexin isäntä hänen ollessaan sarjassa vain kahden tuotantokauden ajan. Rex saa uudeksi isännäkseen Francesco Arcan näyttelemän Marco Terzanin tuotantokaudesta 16 alkaen.


title: Poliisikoira Rex

text: Sarjaan perustuen on tehty myös kaksi elokuvaa, Rexistä kertova Pikku Rexin seikkailut ja Stockingerin elämästä Salzburgissa kertova Stockinger.


title: Poliisikoira Rex

text: "Joissakin esittelyissä voi olla yksittäisiä juonipaljastuksia."


title: Poliisikoira Rex

text: Reginald von Ravenhorst, eli lyhyemmin Rex,


title: Poliisikoira Rex

text: poliisikoira ja sarjan päätähti. Rexin taustat ovat melko surulliset: Rex varastettiin pentuna, mutta se pääsi karkuun ja myöhemmin siitä tuli poliisikoira. Entisen omistajansa kuoltua rikollisen luotiin virkatehtävän aikana, Rex pääsee Richard Moserin hoiviin.


title: Poliisikoira Rex

text: Rex masentuu Richard Moserin saatua surmansa ammuskelussa jaksossa "Moserin kuolema". Rex kuitenkin hyväksyy uudeksi omistajakseen Alexander Brandtnerin, joka tulee Moserin tilalle murharyhmään jaksossa "Uusi mies". Brandtner joutuu muuttamaan Moserin entiseen asuntoon, koska Rex ei suostu lähtemään sieltä pois.


title: Poliisikoira Rex

text: Rex on tunnettu osoittamastaan poikkeuksellisesta älykkyydestä. Koiran tunnetuimpia rikollisten kiinniotossa hyödyllisiä taitoja ovatkin ovien avaaminen ja pahantekijöiden kimppuun hyökkääminen joko sivulta tai takaa. Kyvyt ovat myös hieman kyseenalaisemmassa käytössä, sillä esimerkiksi jaksossa "Salaliitto" Rex laittaa television päälle ja ottaa jääkaapista suklaata.


title: Poliisikoira Rex

text: Rex on osannut myös naurattaa katsojia piilottamalla etsivä Ernst Stockingerin kengät tai takin. Se myös varastelee usein Christian Böckiltä makkarasämpylöitä, ja ilmassa lentävä sämpylä nähdään myös muutoin saksankielisen sarjan englanniksi lauletun tunnussävelmän aikana nähtävässä alkutunnuksessa. Jaksossa "Tappava tarokki" Böck teippaa sämpylänsä kiinni laatikostoon, mutta hänen vastatessa puheluun Rex vie Böckin muistilehtiön hänen pöydältään. Böckin kumartuessa nostamaan lehtiötä Rex hotkaisee sämpylän teippien alta. Vastapainona sarjan komiikalle ovat rikokset, jotka ovat pääasiassa murhia.


title: Poliisikoira Rex

text: Alkuperäisen sarjan aikana Rexiä esitti kaksi eri koiraa. Vuosina 1994–1999 Rexinä nähtiin Santo vom Haus Zieglmayer ja siitä eteenpäin sarjan Wienin jaksojen loppuun Rhett Butler -niminen koira. Sarjan italialaisissa jaksoissa nähdään taas eri koira, amerikkalainen Henry joka oli sarjassa vuosina 2008-2011. Vuosina 2011-2012 Rexiä esitti Nick-niminen ja vuodesta 2012 lähtien Aki-niminen koira.


title: Poliisikoira Rex

text: Michael on Rexin ensimmäinen isäntä, joka esiintyy ainoastaan sarjan ensimmäisen jaksossa "Pääteasema Wien". Hän kuolee jakson alkupuolella ampumavälikohtauksessa.


title: Poliisikoira Rex

text: Richard "Richie" Moser on kolmihenkisen rikospoliisiryhmän ensimmäinen päällikkö ja Rexin omistaja. Poliisi Max Koch saa rattijuoppoudesta syytetyn Moserin pysymään poissa rikollisista piireistä.


title: Poliisikoira Rex

text: Moser ystävystyy Rexin kanssa ja pelastaa koiran lopetusuhan alta, kun sen aikaisempi kouluttaja Michael kuolee virkatehtävän aikana. Poikamiehenä Moser usein flirttailee monien naisten kanssa, mutta hänellä ei sarjan aikana juurikaan ole vakavampia seurustelusuhteita. Poikkeuksen muodostaa kuitenkin eräs Rexiä hoitanut eläinlääkäri, jonka kanssa Moserilla oli pidempikestoinen parisuhde. Suhde päättyi kumppanin muuttaessa Yhdysvaltoihin.


title: Poliisikoira Rex

text: Jaksossa "Mosers Tod" ("Moserin kuolema") Moser kuolee virantoimituksen aikana pelastaessaan psykologi Patricia Neuholdin psykopaatilta. Moserin ja kyseisen naisen välille ehtii kehittyä ennen miehen kuolemaa suhde, ja Moser lupasi naiselle lähtevänsä tämän kanssa pitkälle lomalle heti selvitettyään sillä hetkellä tutkimansa jutun.


title: Poliisikoira Rex

text: Richard Moseria esittää Tobias Moretti.


title: Poliisikoira Rex

text: Alexander "Alex" Brandtner korvaa Moserin murharyhmän johtajana. Hän auttaa Rexiä toipumaan edellisen omistajansa kuolemasta ja ottaa tämän hoiviinsa, vaikka Brandtner ei olisi halunnut koiraa edellisen koiransa Arkon kuoltua pommiräjähdyksessä. Räjähdys myös vaurioitti Brandtnerin oikean korvan kuuloa, minkä hän on paljastanut ainoastaan Rexille. Brandtner muuttaa Moserin vanhaan asuntoon ilmeisesti siksi, että Rex ei suostunut muuttamaan pois sieltä.


title: Poliisikoira Rex

text: Moserista poiketen Brandtner osoittautuu urheilullisemmaksi, sillä hänen olohuoneensa on täynnä nyrkkeilyvarusteita. Hän myös osallistuu enemmän kenttätyöhön. Brandtnerilla on myös hämmästyttävä kyky aavistaa, onko epäilty syytön vai syyllinen todisteidenkin puuttuessa. Hän kuolee myöhemmin räjähdyksessä jälkikäteen tehdyssä erikoisjaksossa "Hyvästi Brandtner".


title: Poliisikoira Rex

text: Alexander Brandtneria esittää Gedeon Burkhard.


title: Poliisikoira Rex

text: Marc Hoffmann nousee ryhmäpäälliköksi Brandtnerin jälkeen. Hoffmann on luonteeltaan innokas ja nokkela petkuttamaan murhaajia. Hänellä on läheinen suhde Niki Herzogin kanssa.


title: Poliisikoira Rex

text: Hoffmann on aiemmin opiskellut oikeuslääketiedettä Grafin johdolla ja hän myötäileekin usein Brandtnerista ja Moserista poiketen Grafin lausuntoja. Hän kuolee jaksossa "Hoffmannin kuolema", joka on esitetty Suomessa vain muutamia kertoja.


title: Poliisikoira Rex

text: Marc Hoffmannia esittää Alexander Pschill.


title: Poliisikoira Rex

text: Lorenzo Fabbri on Rexin työpari Rexin muuttaessa Roomaan. Rexillä on vaikeuksia sopeutua uuteen kotikaupunkiinsa, minkä takia sillä on muun muassa syömisvaikeuksia. Lopulta jaksossa "Moni mies päältä kaunis" Morini ja Fabbri saavat Rexin syömään kunnolla. Jaksossa "Susien keskellä" Fabbri kuolee istuessaan erään ystävänsä auton sisällä, kun se räjähtää. Hänen tilalleen sarjaan tulee Davide Rivera.


title: Poliisikoira Rex

text: Lorenzo Fabbria esittää Kaspar Capparoni.


title: Poliisikoira Rex

text: Davide Rivera on Rexin työpari ja isäntä Roomassa Fabbrin poistuttua sarjasta. Rivera toimi komisariona kausilla 14−16. Hän kuolee jaksossa "Jäähyväiset".


title: Poliisikoira Rex

text: Davide Riveraa esittää Ettore Bassi.


title: Poliisikoira Rex

text: Marco Terzani on toiminut komisariona kaudesta 16 alkaen.


title: Poliisikoira Rex

text: Marco Terzania esittää Francesco Arca.


title: Poliisikoira Rex

text: Ernst "Stocki" Stockinger on perusluonteeltaan vakava hahmo, jonka luonne kuitenkin pehmenee sarjan edetessä. Naimisissa oleva Stockinger vitsailee asiantuntevasti usein Moserille vapaasta seksistä. Stockingerin vaimo ei mitä ilmeisimmin ole mielissään miehensä uravalinnasta, mistä Moser puolestaan huomauttelee Stockingerille.


title: Poliisikoira Rex

text: Myöhemmin Stockinger saa siirron Salzburgiin ja jättää sarjan. Hänen tilalleen tulee Christian Böck.


title: Poliisikoira Rex

text: Ernst Stockingeria esittää Karl Markovics.


title: Poliisikoira Rex

text: Peter Höllerer on ylipainoinen etsivä, joka edustaa sarjan koomista puolta. Höllerer työskentelee usein toimistossa eikä ole mielissään, jos hänet komennetaan kentälle. Jaksossa "Rex kostajana" hän perii ravintolan ja lopettaa poliisintyönsä.


title: Poliisikoira Rex

text: Höllereriä esittää Wolf Bachofner.


title: Poliisikoira Rex

text: Christian Böck kuvattiin ensiesiintymisensä yhteydessä epäilyttävänä autoklubin jäsenenä, kunnes Moserille selviää Böckin olevan soluttautunut poliisi. Moser ja Böck tekevät yhteistyötä tapauksen ratkaisemiseksi ja Moser houkuttelee Böckiä liittymään ryhmäänsä. Böck poistuu sarjasta saadessaan ylennyksen muualle jaksossa "Böckin ylennys". Hänen tilalleen tulee Niki Herzog.


title: Poliisikoira Rex

text: Christian Böckiä esittää Heinz Weixelbraun.


title: Poliisikoira Rex

text: Fritz Kunz korvasi Höllererin sarjassa. Kunz tunnetaan sarjan alussa äärimmäisestä järjestelmällisyydestään; piirre joutuu kuitenkin koetukselle, kun Rex ja muut etsivät ottavat tavaksi hänen pöytänsä sotkemisen. Myöhemminkin hänen tarpeensa saada asiat järjestykseen on pilan kohteena. Myöhemmin hän saa ylennyksen Hedlin seuraajana komisarioksi.


title: Poliisikoira Rex

text: Fritz Kunzia esittää Martin Weinek.


title: Poliisikoira Rex

text: Niki Herzog oli ainoa naispuolinen etsivä alkuperäisessä sarjassa ja etsivä Hoffmannin pari, jonka kanssa hän alkaa myöhemmin seurustella. Hän korvaa sarjassa Christian Böckin.


title: Poliisikoira Rex

text: Niki Herzogia esittää Elke Winkens.


title: Poliisikoira Rex

text: Giandomenico Morini on italialaisissa jaksoissa Fabbrin apuri. Ensimmäisillä Italiassa tuotetuilla tuotantokausilla rikosryhmään kuuluu vain kaksi jäsentä.


title: Poliisikoira Rex

text: Giandomenico Morinia esitti Fabio Ferri.


title: Poliisikoira Rex

text: Alberto Monterosso korvaa sarjassa Morinin, ja on sekä Davide Riveran ja Marco Terzanin apulainen.


title: Poliisikoira Rex

text: Alberto Monterossoa esittää Domenico Fornunato.


title: Poliisikoira Rex

text: Tomaso Bizzarri on kolmas roomalainen etsivä Riveran ja Monterosson lisäksi.


title: Poliisikoira Rex

text: Tomaso Bizzarria esittää Sergio Zecca.


title: Poliisikoira Rex

text: Tohtori Leo Graf on oikeuslääketieteen asiantuntija ja patologi. Toisinaan hän käy rikospaikoilla, mutta yleensä tyytyy työskentelemään oikeuslääketieteellisessä laboratoriossaan. Graf on ainoa hahmo, joka on alkuperäisessä sarjassa mukana alusta loppuun. Hän vierailee myös ensimmäisellä tuotantokaudella joissakin italialaisissa jaksoissa.


title: Poliisikoira Rex

text: Leo Grafia esittää Gerhard Zemann.


title: Poliisikoira Rex

text: Max Koch on eläköitynyt poliisi, joka estää Moseria ajautumasta rikolliselle tielle, ja toimii hänen eräänlaisena mentorina poliisintyössä. Sarjan alussa Moser käy usein kysymässä Kochilta neuvoja tapausten suhteen, ja sarjan edetessä Koch toimii ryhmän vakoilijana, jos ryhmän muut jäsenet ovat rikollisille tuttuja. Hän poistuu sarjasta Moserin kuoltua.


title: Poliisikoira Rex

text: Max Kochia esittää Fritz Muliar.


title: Poliisikoira Rex

text: Katia Martelli on italialaisissa jaksoissa oleva patologi. Fabbri on ihastunut Martelliin, vaikka hän ei tahdo myöntää tätä varsinkaan Morinille, joka kiusoittelee Fabbria jatkuvasti asiasta.


title: Poliisikoira Rex

text: Katia Martellia esittää Pilar Abella.


title: Poliisikoira Rex

text: Flippio Gori on Morinin ja Fabbrin, kuten myös Riveran ja Monterosson sekä Terzanin ja Bizzarrin pomo ja ylikomisario. Ensimmäisissä italialaisissa jaksoissa Gori ei voi sietää Rexiä ja kieltää sen tuomisen poliisiasemalle.


title: Poliisikoira Rex

text: Flippio Goria esittää Augusto Zucchi.


title: Poliisikoira Rex

text: Giorgio Gaiba on italialaisten jaksojen oikeuslääkäri Martellin rinnalla, mutta esiintyy jaksoissa selvästi harvemmin.


title: Poliisikoira Rex

text: Giorgio Gaibaa esittää Nuccio Siuno.


title: Poliisikoira Rex

text: Erika Hedl on Wienin rikospoliisin komisario kauan Hoffmannin jälkeen. Rex on ehtinyt jo jäädä eläkkeelle Hedlin toimikaudella.


title: Poliisikoira Rex

text: Erika Hedliä esittää Denise Zich.


title: Poliisikoira Rex

text: "Jaksot löytyvät niitä varten luodulta erilliseltä sivulta."


title: Poliisikoira Rex

text: "Poliisikoira Rex"iä on esitetty seuraavissa maissa:


title: Dangerously in Love

text: Dangerously in Love on Beyoncén vuonna 2003 julkaisema R&B-albumi. Se oli hänen ensimmäinen sooloalbuminsa ja se julkaistiin Columbia Records -levymerkillä. Levy oli viikon Yhdysvaltain Billboard 200:n ykkösenä. Se äänitettiin vuosina 2002–2003, julkaistiin Yhdysvalloissa 24. kesäkuuta ja Euroopassa 14. heinäkuuta 2003. "Dangerously in Love" toi Beyoncélle viisi Grammya ja kolmekymmentä muuta palkintoa. Se on hänen myydyin albuminsa. Albumin menestyksestä huolimatta kappaleen ”Naughty Girl” musiikkivideo aiheutti kohua seksuaalisen sisältönsä vuoksi.


title: Dangerously in Love

text: "Dangerously in Lovelta" julkaistiin singleinä ”Crazy in Love”, ”Baby Boy”, ”Me, Myself and I” ja ”Naughty Girl”.


title: Mother Earth

text: Mother Earth on Within Temptation -yhtyeen toinen studioalbumi. Se äänitettiin kesällä 2000 ja julkaistiin 21. elokuuta 2001. Albumi myi platinaa Alankomaissa ja Saksassa sekä kultaa Belgiassa. Se julkaistiin alankomaalaisella DSFA Records -levymerkillä. "Mother Earthista" julkaistiin vuonna 2003 uusi versio, jolla on neljä bonuskappaletta.Bonusraidat


title: Pasifae

text: Pasifae oli tarun mukaan Kreetan kuningatar, jonka puoliso oli kuningas Minos. Kun Minos ei suostunut uhraamaan jumalten antamaa valkoista härkää jumalille, rankaisi Afrodite Minosta antamalla Pasifaen rakastua härkään.


title: Pasifae

text: Toteuttaakseen himonsa Pasifae pyysi Daidalosta suunnittelemaan puisen lehmän. Tähän oikean lehmän nahkaan verhottuun laitteeseen Daidalos auttoi Pasifaen sisään ja vei sen niitylle, jolla härkä normaalisti laidunsi. Härkä yhtyi lehmän kanssa tehden Pasifaen raskaaksi, ja tämän seurauksena Pasifae synnytti myöhemmin Minotauroksen. Hänellä oli härän pää, mutta muuten ihmisen ruumis.


title: Columbia Records

text: Columbia Records on yhdysvaltalais-englantilainen levy-yhtiö. Yhtiö perustettiin vuonna 1888 ja se on vanhin yhtäjaksoisesti toiminut levy-yhtiö. Nykyään se on Sony Music Entertainmentin tytäryhtiö.


title: Columbia Records

text: Columbian historia alkaa vuodesta 1887 jolloin "American Graphophone Company" -yritys aloitti "Graphophone"-nimisten fonografien valmistuksen. Seuraavana vuonna, 1888, "North American Phonograph Company" hankki yksinoikeuden markkinoida nämä laitteet, kuten muitakin Thomas Alva Edisonin tuotteita. North American Phonograph Company oli kolmenkymmenen paikallisen ja alueellisen yrityksen kattojärjestö, niiden joukossa tammikuussa 1889 perustettua "Columbia Phonograph Company". Tämän yhtiön myyntialue kattasi Marylandin, Delawaren ja Washington, D.C.:n. Viimeksi mainittu antoi yritykselle nimen (D.C. = District of Columbia).


title: Columbia Records

text: Seuraavien vuosien aikana monet Columbian sisaryhtiöistä ajautuivat vararikkoon ja vuonna 1893 emoyhtiö North American Phonograph Company romahti. Columbia oli sen sijaan menestynyt hyvin ja osti emoyhtiön vararikon yhteydessä American Graphophone Company -yhtiön. Uuden, yhdistetyn yrityksen nimeksi tuli "Columbia Phonograph Co. General" ja yritys laajensi toimintansa koko maahan fonografien ja fonografilieriöiden valmistajana ja myyjänä.


title: Columbia Records

text: Vuosisadan vaihteessa 1900 Columbia kiinnostui uudesta kilpailijasta, gramofonilevystä. Columbia yritti valmistaa näitä levyjä jo vuonna 1899, lieriön ja levyn välimuotona: pienet, paksut levyt joissa oli pystysuuntainen kaiverrus. Levyt olivat halkaisijaltaan 8,75 cm ja painettuja ruskeassa vahassa. Levyt myytiin leikkikaluina ja kokeilu jäi lyhyeksi.


title: Columbia Records

text: Samaan aikaan Frank Seaman, gramofonisoittimen keksijän Emile Berlinerin entinen jälleenmyyjä, perusti "Universal Talking Machine Company" -yhtiön ja aloitti levysoittimien ja äänilevyjen valmistuksen "Zonophone"-nimellä, Berlinerin kilpailijana. Epäilyttävien juridisten vaiheiden, ja suoran piraattitoiminnan (hän julkaisi muun muassa uudestaan Berlinerin omia levityksiä) kautta Seaman onnistui toukokuussa 1900 saamaan Berlinerin luopumaan yhdysvaltalaisista markkinoista. Columbia oli American Graphophone Companyn kautta tukenut Seamania, muun muassa osallisena patenteissa, mutta taloudelliset voitot tästä jäivät pieniksi ja lyhytaikaisiksi. Jo vuonna 1901 Seamanin liiketoiminta ajautui vararikkoon uuden kilpailijan Victorin takia. Victor oli Berlinerin liikekumppanin Eldridge R. Johnsonin uusi yhtiö. Tämän vuoksi Columbia kääntyi toiseen Berlinerin entiseen työntekijään, Joseph Jonesiin. Jones oli juuri saanut patentin uudesta levyjen valmistusmenetelmästä. Menetelmä muistutti paljon Berlinerin menetelmää, ja Columbia osti patentin 25 000 dollarilla. Syksyllä 1901 Columbia aloitti levyjen markkinoinnin nimellä "Climax". Vuotta myöhemmin levymerkin nimi muutettiin samaksi kuin yhtiön nimi: "Columbia". Columbia kilpaili Edison Phonograph Company- ja Victor Talking Machine Company-yhtiöiden kanssa levybisneksestä. Vuonna 1908 käynnisti "kaksipuolisten" levyjen valmistuksen ja levyttämisen. Heinäkuussa 1912 Columbia päätti keskittyä erityisesti levyjen tuottamiseen ja lopetti uusille sylinterilevyille levyttämisen ja valmistuksen. 25. helmikuuta, 1925, Columbia aloitti levyttämisen uudella sähköisellä levytystekniikalla, joka oli lisensioitu Western Electriciltä. Art Gilham, "kuiskaava pianisti" oli ensimmäinen joka levytti sähköisellä menetelmällä. 1926, Columbia valtasi Okeh Recordsin ja houkutteli kasvavan suosion saaneen jazz- ja blues-artistin


title: Columbia Records

text: Louis Armstrongin levyttämään Columbiassa. Vuonna 1928 Paul Whiteman, kansallisesti suosittu orkesterinjohtaja, alkoi levyttää Columbialla. Samana vuonna Frank Buckley Walker yksi countrymusiikin pioneereja levytti Johnson Cityssä, Tennessessa mukama artistit kuten Clarence Green ja Charlie Bowman. Vuonna 1929 Ben Selvin lauloi talossa, muita kuuluisuuksia olivat Ruth Elling, Fletchen Hendersson ja Ted Lewis. Columbia käytti levytysyhtiönä iskelmiä levyttäessä Harmony ja Velvet levy-yhtiöitä.


title: Columbia Records

text:
Vuonna 1931, englantilainen Columbia Graphophone Company yhdistyi Graphophone Company-yhtiön kanssa josta muodostui sähköinen&musiikillinen teollinen yhtiö (EMI). EMI oli pakotettu myymään Amerikan Columbia toiminnot Grissby-Gronow Company-yhtiölle, mutta joka koki huonoja aikoja. Merkittävä markkinointituote oli Columbian "Royal Blue Record". Royal Bluesin valmistamat levyt 1932–1935 olivat suosittuja keräilijöiden ja musiikinharrastajien keskuudessa.
"Pitkäsoittolevy" oli 10" kokoinen 78 rpm nopeudella toistettava levy, jonka soittoaika oli noin 1,5 tuntia. Columbian tuotanto hidastui, kun vuonna 1934, Griggsby-Gronow meni konkurssiin ja oli pakotettu myymään Columbia 75 000 USD hinnalla American Records Corporation (ARC)-yhtiölle. Tämä kauppa sisälsi valmiiksi Brunswick-levyhtiön nimen ja Columbia oli karkottanut hitaammat myyjät kuten Havaijimusiikin Andy Ionan ja vielä tuntemattoman Benny Goodmannin. Vuoden 1936 loppupuolella yleisesti tajuttiin toiminnan jatkumisen mahdottomuus ja yhtiön toiminta heikkeni.


title: Columbia Records

text: Vuonna 1938 ARC, mukana Columbia-yhtiö myytiin Columbia Broadcasting System:ille William S. Paleyn ostamana 700 000 Yhdysvaltain dollarilla. CBS uudisti Brunswickin nimen ja Okeh nimen ja saivat paikan Violan-yhtiössä. Columbian kauppamerkki oli tästä lähtien 1950-luvun loppupuolelle kaksi yhdistynyttä ympyrää, jonka vasemmassa ympyrässä oli maaginen nuotti ja CBS mikrofoni oikeassa ympyrässä. The Royal Blues nimet esiintyivät tummanpunaisella pohjalla. Sininen Columbian nimi oli pidetty klassisen musiikin Columbian Mestareiden Levyjen tunnuksena.


title: Columbia Records

text: Vuonna 1948 Columbia aloitti pitkäsoitto LP formaatin tuotannon, levyn joka pyöri 33,3 kierrosta minuutissa, josta tuli standardi gramofonilevyille puoleksi vuosisadaksi. Columbian LP:ille oli tarkoitettu tallennettaviksi osa klassisen musiikin suuria teoksia. Varhaisilla albumeilla esiintyivät Eugene Ormandy ja Philadelphian orkesteri, Bruno Walter ja New Yorkin Philharmoninen orkesteri, ja Sir Thomas Beecham ja Royal Philharmonic Orchestera


title: Columbia Records

text: Mitch Miller solmi sopimukset Mercuryn kuuluisimpien artistien kanssa kuten Frankie Laine, Tony Bennett, Guy Mitchell, Johnnie Ray, The Four Lads, Rosemary Clooney ja Johnny Mathis. Vuonna 1955, Columbia korvasi mikrofoni/maagiset nuotit logon uudella modernilla "Kävelevä Silmä"-logolla.


title: Columbia Records

text:
1961, CBS lopetti toiminnan Philips Recordsin kanssa, ja muodosti oman kansainvälisen järjestön, CBS Recordsin, joka käytti Columbian levytyksissä Yhdysvaltain ja Kanadan ulkopuolella CBS levymerkkiä.
1962, CBS aloitti folk-musiikin levyttämisen New Christy Minstrels-yhtyeen kanssa.
Bob Dylan ja Barbra Streisand olivat kuuluisimmat laulajat, joilla oli levytyssopimus Columbia Recordsin kanssa.


title: Columbia Records

text: Vuonna 1982 CBS Records julkaisi Michael Jacksonin Thrillerin, kautta aikojen suurimman myynnin saavuttaneen albumin.


title: Columbia Records

text: Vuonna 1988 CBS Records, sisältyen Columbia Recordsin yksikkö myytiin Sonylle, joka uudelleen nimettiin Sony Music Entertainment-yhtiöksi vuonna 1991. Sonylla oli ainoana lisenssi CBS Records nimeen, se sitten valtasi oikeudet Columbian kauppamerkille Yhdysvaltain ulkopuolelta, Kanadassa ja Japanissa EMI:ltä, joka ei ollut käyttänyt niitä 1970.luvun alun jälkeen. CBS Masterworks Records oli uudelleen nimetty Sony Classical Records-yhtiöksi. Joulukuussa 2006, CBS Corporation uusi CBS Records nimen. 1997, Columbia teki sopimuksen ilman sopimusta olevien artistien Aware Recordsin kanssa. Tämän vuoksi Columbialla on ollut menestystä löytää hyviä artisteja. 2002 Columbia ja Aware solmivat option yhteistyön jatkumisesta.


title: Columbia Records

text:
2004 Sony liitettiin sen musiikkiosaston mukana Bertelsmann AG:n BMG yksikön kanssa yhdistetyksi yhtiöksi, Sony BMG, joka jatkoi Columbia Recordsin nimen käyttöä ja "kävelevä silmä" logon käyttöä kaikilla markkina-alueilla paitsi Japanissa. Japanissa, Columbian kauppamerkkejä omisti vielä muodollisesti Nippon Columbia, nykyisin Columbia Music Entertainment. Sony Music käyttää modifioitua versiota "maagisista nuoteista" kauppamerkkiä Sony Classicalin nimestä logoa. 1990-luvun alussa, Columbia väliaikaisesti palautti takaisin "nuotit ja mikin" logon ilman CBS:n mikrofoni merkkiä. Tätä logoa on virallisesti käytetty "Columbia Jazz" jazz-albumien julkaisuissa ja uudelleenpainoksissa.
Virallisesti, Legacy Recordigs Sony BMG:n katalogiosasto, uudelleen painattaa Columbian klassisia albumeja.


title: Potosí

text: Potosí on Potosín departementin pääkaupunki Boliviassa. Vuonna 2010 kaupungissa oli noin 154 700 asukasta. ja se sijaitsee 3967 metrin korkeudessa Altiplanon ylätasangolla. Potosía väitetään maailman korkeimmalla sijaitsevaksi kaupungiksi. Kaupungin laidalta nousee Cerro Rico -vuori.


title: Potosí

text: Kaupunki on listattiin UNESCOn maailmanperintöluetteloon vuonna 1987. Tarkemmin kohteeseen kuuluvat Cerro Ricon teollisuusmonumentit, siirtomaakaupunki, San Lorenzon kirkko, useita ylimysten taloja ja kaivosmiesten entinen asuinalue, "barrios mitayos".


title: Potosí

text: Vuonna 1546 kaivoskaupungiksi perustettu Potosí saavutti nopeasti vaurautta ja nousi Amerikan toiseksi suurimmaksi kaupungiksi Méxicon jälkeen. Espanjalaiset saivat jo inkojen käyttämästä kaivoksesta suurimman osan hopeastaan. Kaivoksissa käytettiin mita-systeemin alaisuudessa olleita intiaaneja, joita kuoli tuhansittain huonoissa olosuhteissa pakkotyössä mm. elohopeamyrkytyksiin.


title: Potosí

text: Vuoden 1800 jälkeen hopeakaivokset tyhjenivät tehden tinasta päätuotteen, mikä johti talouden hitaaseen rappioon. Hopeaa tosin kaivetaan edelleen. Huonojen työskentelyolosuhteiden takia kaivosmiesten elinajanodote on edelleen lyhyempi kuin muilla kaupungin asukkailla, sillä he kärsivät usein mm. kivipölykeuhkosta. Siellä tapahtuu myös romahdusonnettomuuksia.


title: Potosí

text: Edelleen yli puolet kaupungin asukkaista on taloudellisesti riippuvaisia kaivoksista.


title: Oberhausen

text: Oberhausen on kaupunki Nordrhein-Westfalenin osavaltiossa Saksassa. Se sijaitsee Ruhrin metropolialueella, Düsseldorfista 35 kilometriä pohjoiseen. Vuoden 2011 väestönlaskennassa siellä oli 210 216 asukasta.


title: Oberhausen

text: Kaupunki on pitkälti 1800-luvun taloudellisen kasvun ja teollistumisen tulosta. Se oli suurimmaksi osaksi pelkkää maalaisaluetta noin vuoteen 1860 saakka, jolloin kivihiilikaivokset avattiin ja jolloin teräksen tuotanto kasvoi nopeasti. Hiili- ja terästuotanto oli laajaa 1960-luvulle asti. Keskeinen toimija oli Thyssen. Sinkin valmistusta harjoitti Zinkfabrik Altenberg. Nykyisin hiili- ja terästuotanto esittäytyy Reininmaan teollisuusmuseossa (), joka kuuluu Euroopan teollisen perinteen reittiin.


title: Oberhausen

text: Oberhausenin Centro on Euroopan suurin ostos- ja viihdekeskus. Sen Sea Life -yleisöakvaariossa elänyt mustekala Paul oli jalkapallokisoja ennustava julkkis.


title: Vuorikauris

text: Vuorikauris eli alppikauris eli ibex ("Capra ibex") on Alpeilla elävä vuohieläinlaji. Nisäkäsnimistötoimikunnan ehdotus lajin uudeksi suomenkieliseksi nimeksi on "alppivuohi". Vuorikauriille ei nykyisin ole määritetty alalajeja.


title: Vuorikauris

text: Uros voi olla metrin korkuinen ja painaa sata kiloa, naaras on kooltaan noin puolet siitä. Molemmilla sukupuolilla on sarvet, jotka voivat kasvaa jopa metrin pituisiksi. Kesäkarva on vaaleanruskea, talvikarva tummempi.


title: Vuorikauris

text: Vuorikauriit syövät pelkkää kasvisravintoa: ruohoa, sammalta, kukkia, lehtiä ja pieniä oksia. Ne voivat nousta takajaloille kurkottelemaan lehtiä pensaasta tai ruohoa kallionkielekkeeltä. Niiden täytyy juoda vähintään parin päivän välein.


title: Vuorikauris

text: Laji on ollut vähällä kuolla sukupuuttoon, mutta kanta elpyi suojelutoimien ansiosta. Vuorikauriita metsästettiin liikaa, ja noin 170 vuotta sitten oli jäljellä enää 60 yksilöä, jotka kaikki elivät Pohjois-Italiassa. Metsästyksen kieltämisen ja eläintarhoissa kasvatettujen yksilöiden palautusistutusten seurauksena laji ei ole enää uhanalainen.


title: Vuorikauris

text: Vuorikauriita yritettiin 1900-luvun alussa istuttaa Suomeen, Inkoon Hättön saarelle. Kokeilu ei kuitenkaan onnistunut.


title: Antti Junes

text: Antti Junes (6. heinäkuuta 1874 Alatornion Kiviranta – 29. heinäkuuta 1963) oli suomalainen maanviljelijä ja maalaisliittolainen poliitikko.


title: Antti Junes

text: Antti Juneksen vanhemmat olivat herastuomari Antti Junes vanhempi ja Maria o.s. Haara. Isänisä Anders Granroth oli kotoisin Pietarsaaren maalaiskunnasta, Pedersörestä, ja muuttanut Tornioon ostaen myöhemmin Alatornion Kivirannalta Juneksen tilan. Koulutaustaa Antti Juneksella oli kansakoulu ja Limingan kansanopisto 1894–1895. Antti Junes oli avioitui 1896 torniolaisen Emma Charlotte Ekmanin kanssa ja avioliitosta syntyi yhdeksän lasta. Vuonna 1897 Antti Junes osti Mäki-nimisen tilan Kivirannalta, jota myöhemmin on kutsuttu Mäkiantiksi. Useissa vuosisadan alun kirjoituksissa puhutaankin Antti Junes nuoremmasta ja vanhemmasta, joista nuorempi tarkoittaa tässä esiteltävää henkilöä.


title: Antti Junes

text: Antti Junes tuli mukaan kunnallispolitiikkaan vuonna 1900, jolloin hän aloitti toimintansa kunnallislautakunnan tehtävissä. Tätä tehtävää hän hoiti vuoteen 1917, jolloin hän siirtyi kunnankirjuriksi. Alatornion kunnanvaltuuston puheenjohtajana hän toimi 1932–1933.


title: Antti Junes

text: Kunnallispolitiikan lisäksi Antti Junes osallistui erityisesti taloudelliseen järjestötoimintaan. Hän toimi Alatornion Osuusmeijerin luottamustehtävissä, paikallisen säästöpankin hallituksessa 48 vuotta, hoiti Alatornion sähkölaitoksen toimitusjohtajan tehtävää 16 vuotta jne. Pitkän päivätyön Junes suoritti myös Peräpohjolan maanviljelysseuran johtokunnan jäsenenä ja mainitun järjestön puheenjohtajana 1918–1949. Tämä toiminta antoi hänelle käytännöllisen näköalapaikan sen aikaiseen pohjoissuomalaiseen pienviljelykseen ja sen ongelmiin. Samassa kylässä toimintansa 1900-luvun alussa aloittaneen Peräpohjolan kansanopiston hallintoon hän tuli mukaan 1919 johtokunnan puheenjohtajana. Näistä ansioista ja jo pitempään jatkuneesta kansanedustajatyöstä johtuen silloinen presidentti Lauri Kr. Relander myönsi hänelle kunnallisneuvoksen arvonimen vuonna 1925.


title: Antti Junes

text: Antti Junes oli ehdokkaana jo yksikamarisen eduskunnan ensimmäisissä vaaleissa 1907 Tornion maalaisliittolaisten muodostamalla ehdokaslistalla – kaikki ehdokkaat olivat vanhoillislestadiolaisia. Junes onnistui pääsemään seuraavissa vaaleissa 1910 eduskuntaan. Vuonna 1910 alkanut ura kesti vuoteen 1914. Uudelleenvalinta tapahtui itsenäisen Suomen tasavallan rakennusvaiheen alkaessa 1919 eduskuntavaaleissa. Toiminta jatkuikin vaalikautta 1933–1936 lukuun ottamatta maaliskuuhun 1945, jolloin sodanajan pitkä parlamentti lopetti toimintansa.


title: Antti Junes

text: Eduskunnassa Junes työskenteli useissa valiokunnissa, muun muassa laki- ja talousvaliokokunnan puheenjohtajana 1931–1932. Valtakunnan oikeuden jäsenenä Junes toimi 1929–1931, 1937 ja 1941–1946. Juneksen parlamentaariseen uraan mahtui ministerikausi apulaismaatalousministerinä Kyösti Kallion III hallituksessa. Mainitun hallituksen aikana Lapualla sai alkunsa oikeistolainen kansanliike, Lapuan liike, joka vaikutti muun muassa mainitun hallituksen eroon.


title: Antti Junes

text: Juneksen eduskunta-aloitteet koskivat valtaosaltaan Pohjois-Suomea ja etupäässä Tornionjokilaaksoa. Hän oli tyypillinen oman alueensa kansanedustaja. Uskonnolliselta katsomukseltaan Junes oli vanhoillislestadiolainen, joka ei erityisesti korostunut eduskuntatyössä. Toisaalta hän vaikutti merkittävästi kristillis-yhteiskunnallisen työn alkamiseen Pohjois-Suomessa, jota edusti Sigfrid Sireniuksen setlementtiliike.


title: Antti Junes

text: Antti Junes vietti 70-vuotispäiviään kotonaan Mäkiantin tilalla heinäkuussa 1944. Pian sen jälkeen käynnistyi syyskuussa 1944 Lapin sota, jonka seurauksena tuhoutui myös hänen kotitilansa Mäkiantti Tornion pohjoispuolella Kivirannan alueella käydyissä taisteluissa lokakuussa 1944. Välittömästi eduskuntatyön loppumisen jälkeen keväällä 1945 oli alettava rakentaa myös uutta kotitaloa osana Lapin jälleenrakennusta.


title: Antti Junes

text:
Tilanpidon Antti Junes luovutti tyttärensä perheelle, mutta työskentely kotipiirissä jatkui. Erityisesti lähellä kotipaikkaa sijainnut Kivirannan karsinapato oli lähellä sydäntä. Siellä
saattoi hänet nähdä vaikka puhdistamassa lähes 300 metristä padon vartta tai myymässä patokellarilta monikiloisia lohia ja taimenia aivan viimeisiin elinvuosiin asti.


title: Tarzan (vuoden 1999 elokuva)

text: Tarzan on vuonna 1999 valmistunut yhdysvaltalainen animaatioelokuva ja järjestyksessä 37. Disneyn tekemä elokuva. Elokuva pohjautuu Edgar Rice Burroughsin Tarzan-kirjasarjaan; se on ensimmäinen piirretty Tarzan-elokuva.


title: Tarzan (vuoden 1999 elokuva)

text: Elokuvan budjetti oli suurin animaatioelokuvaan käytetty, 150 miljoonaa dollaria. Lisäksi se oli ensimmäinen animaatioelokuva, jossa käytettiin syväkangasmenetelmää eli kaksiulotteisesti piirretyt hahmot liikkuivat kolmiulotteisessa ympäristössä.


title: Tarzan (vuoden 1999 elokuva)

text: 1800-luvulla englantilainen pariskunta ja heidän pieni poikansa joutuvat pakenemaan palavasta laivasta. He päätyvät lähellä sijaitsevalle rannalle, jota peittävät Afrikan kartoittamattomat sademetsät. Pariskunta rakentaa laivan hylystä itselleen puumajan, mutta joutuu pian sen jälkeen Sabor-nimisen roistomaisen leopardin suuhun. Kala-niminen gorilla, jonka oma poika joutui samaisen leopardin uhriksi, kuulee orvon ihmisvauvan itkun. Kala löytää ääntä seuraamalla tiensä tuhoutuneeseen puumajaan, josta hän löytää vauvan sekä tämän varjoisessa nurkassa lojuvien vanhempien ruumiit. Kala ihastuu vauvaan saman tien. Sabor hyökkää Kalan kimppuun saadakseen vauvan itselleen, mutta Kala onnistuu sotkemaan leopardin hylättyä soutuvenettä piteleviin köysiin. Sitten Kala pakenee tiehensä yhdessä vauvan kanssa.


title: Tarzan (vuoden 1999 elokuva)

text: Lempeä Kala vie vauvan takaisin gorillalaumaan kasvattaakseen pojan omanaan puolisonsa Kerchakin vastusteluista huolimatta. Kala kasvattaa ihmislapsen ja nimeää hänet Tarzaniksi. Tarzan ystävystyy lauman gorillojen sekä muiden viidakon eläinten, erityisesti nuoren naarasgorilla Terkin sekä vainoharhaisen elefanttiuros Tantorin kanssa. Siitä huolimatta Tarzanilla on hankaluuksia pysyä ystäviensä perässä, ja hän joutuu tekemään paljon töitä kehittääkseen itseään. Kasvettuaan nuoreksi mieheksi Tarzan onnistuu lopulta jopa tappamaan Saborin tekemällään karkealla keihäällä suojellakseen gorillalaumaa. Näin hän onnistuu myös lopulta saamaan puolelleen Kerchakin vastahakoisen kunnioituksen.


title: Tarzan (vuoden 1999 elokuva)

text: Gorillalauman rauhallinen elämä kuitenkin häiriintyy, kun ryhmä englantilaisia ihmistutkijoita saapuu paikalle. Ryhmään kuuluvat muun muassa professori Porter, tämän tytär Jane sekä heidän metsästäjäoppaansa Clayton. Jane joutuu vahingossa eroon muista ja saa kimppuunsa lauman paviaaneja. Tarzan pelastaa Janen paviaaneilta ja tunnistaa tämän kaltaisekseen: ihmiseksi. Jane johdattaa Tarzanin tutkijoiden leirille, missä sekä professori Porter että Clayton osoittavat kiinnostusta tätä kohtaan. Professori on innoissaan saadessaan Tarzanin avulla gorilloista uutta tieteellistä tietoa, mutta Clayton toivoo, että Tarzan voisi johdattaa hänet gorillojen luokse, jotta hän voisi sitten napata ja viedä ne Englantiin. Ihmisiin epäluuloisesti suhtautuvan Kerchakin varoituksista huolimatta Tarzan käy leirillä säännöllisesti. Professori Porter, Clayton ja Jane opettavat Tarzania puhumaan englantia ja esittelevät hänelle ihmisten maailmaa. Ajan myötä Tarzan ja Jane alkavat rakastua toisiinsa. Kaikesta huolimatta professori Porter, Jane ja Clayton eivät kuitenkaan onnistu taivuttelemaan Tarzania viemään heidät gorillojen luokse, sillä Tarzan pelkää Kerchakin vahingoittavan heitä.


title: Tarzan (vuoden 1999 elokuva)

text: Kun tutkijoiden laiva saapuu viemään heidät takaisin Englantiin, Clayton uskottelee Tarzanille, että jos tämä vie Janen gorillojen luokse, Jane jää tämän luokse viidakkoon. Tarzan suostuu ja vie ryhmän gorillojen pesille sillä välin, kun Terk ja Tantor houkuttelevat Kerchakin muualle. Professori Porter ja Jane ovat innoissaan saadessaan tavata gorillat, mutta kesken kaiken Kerchak palaa takaisin laumansa luo. Kun Kerchak näkee Claytonin uhkaavan gorilloja kiväärillään, hän uhkaa tappaa lauman luokse tunkeutuneet ihmiset. Kerchak ryntää Claytonia kohti, mutta Tarzan syöksyy pitelemään raivostunutta gorillaurosta sillä välin, kun Jane, professori Porter ja Clayton juoksevat pakoon. Sen jälkeen Tarzan lähtee tiehensä tuntien hämmennystä tekoaan kohtaan. Kala vie Tarzanin vastentahtoisesti takaisin puumajalle ja kertoo tälle, mistä tämä on todella peräisin.


title: Tarzan (vuoden 1999 elokuva)

text: Kalan sanoista rohkaistuneena Tarzan päättää seurata sydäntään ja lähteä Englantiin yhdessä Janen, Claytonin ja professori Porterin kanssa. Hän jättää adoptioäidilleen kyynelten täyttämät jäähyväiset. Kun ryhmä palaa takaisin laivaan, merirosvot hyökkäävät heidän kimppuunsa. Tarzan, professori Porter ja Jane saavat tietää, että Clayton haluaa vangita gorillat ja myydä ne Englannissa hyvään hintaan. Sitten Tarzan ja muut lukitaan laivan ruumaan. Terk ja Tantor saapuvat kuitenkin pelastamaan heidät, ja he juoksevat yhdessä takaisin gorillojen pesille.


title: Tarzan (vuoden 1999 elokuva)

text: Clayton ja hänen miehensä saapuvat jälleen viidakkoon ja vangitsevat gorillat. Viidakon läpi syöksyvä Tarzan houkuttelee mukaansa useita eläinystäviään (paviaaneja, sarvikuonoja jne.) ja ryhtyy sitten taistelemaan Claytonin miehiä vastaan. Tarzan ja hänen ystävänsä onnistuvat karkottamaan osan miehistä tiehensä ja vangitsemaan muut niihin samoihin häkkeihin, jotka oli alun perin tarkoitettu gorilloille. Jane, professori Porter, Terk ja Tantor vapauttavat loput gorillat (mukaan lukien Kalan) sillä välin, kun Kerchak ja Tarzan taistelevat yhdessä Claytonin kanssa. Clayton ampuu Kerchakia kuolettavasti ja ajaa Tarzanin suureen, köynnöksien peittämään puuhun. Tarzan saa yliotteen Claytonista ja tuhoaa tämän aseen. Clayton vetää esiin viidakkoveitsen ja syöksyy kohti Tarzania huolimatta kaulansa ympärille kietoutuneesta köynnöksestä. Hurjistunut Clayton katkaisee häntä ja Tarzania kannattelevan köynnöksen, minkä seurauksena he kumpikin putoavat alas. Tarzan onnistuu laskeutumaan turvallisesti, mutta Claytonin pudotessa hänen kaulansa ympärille kietoutunut köysi kiristyy kohtalokkaasti, niin että se lopulta hirttää hänet. Kuolemaa tekevä Kerchak hyväksyy Tarzanin viimein adoptiopojakseen ja nimeää tämän gorillalauman seuraavaksi johtajaksi.


title: Tarzan (vuoden 1999 elokuva)

text:
Seuraavana päivänä Jane ja professori Porter valmistautuvat lähtemään soutuveneellä takaisin laivalleen. Tarzan kertoo jäävänsä gorillalauman luo ryhtyäkseen lauman uudeksi johtajaksi. Soutuveneen lähdettyä liikkeelle professori Porter rohkaisee tytärtään jäämään rakastettunsa luokse, minkä seurauksena Jane hyppää veneestä mereen ja ui takaisin rantaan. Professori Porter lähtee tyttärensä perään käskien laivan kapteenia sanomaan Englannissa, ettei miehistö koskaan löytänyt heitä: ”Viidakkoonhan katoaa ihmisiä harva se päivä.”
Elokuva voitti parhaan laulun Oscar-palkinnon laulusta ""You'll Be In My Heart"".


title: Chiquitos

text: Chiquitos on provinssi Bolivian savannialueella Santa Cruzin departementissä. Espanjalaiset konkistadorit antoivat paikalle suomeksi ”pieniä” tarkoittavan nimen, joka tulee paikallisten intiaanimajojen pienistä ovista. Chiquitosin provinssissa asuu noin 20:n eri etnisen ryhmän edustajia.


title: Chiquitos

text: Alueen erikoisuus on jesuiittojen ja fransiskaanien asutukset, joita on ympäri provinssia. Kylät olivat Katekismuksen ja uskonnollisuuteen liittyvien harrasteiden, kuten barokkimusiikin, käsitöiden ja maanviljelyn, opettamisen keskuksia. Kylät rakennettiin vuosien 1696 ja 1760 välisenä aikana 1500-luvun filosofien ideaalikaupunkien inspiroimana. Kuusi vielä pystyssä olevaa kirkkoa valittiin vuonna 1990 Unescon maailmanperintökohteeksi.


title: Glasnost

text: Glasnost ( ) on Mihail Gorbatšovin vuonna 1985 Neuvostoliitossa käyttöön ottama käsite. Sana tarkoittaa julkisuutta tai avoimuutta.


title: Glasnost

text: Glasnostin avulla Gorbatšov yritti painostaa NKP:n konservatiiveja hyväksymään talouteen liittyviä uudistuksia eli perestroikan. Gorbatšov toivoi, että avoimuuden, keskustelun ja osallistumisen kautta Neuvostoliiton kansa tukisi perestroikaa.


title: Glasnost

text: Lännessä glasnost liitetään yleensä sananvapauteen, mutta sen varsinainen tavoite oli tehdä maan hallinnosta läpinäkyvää ja lisätä keskustelua. Näin pyrittiin kiertämään talouspolitiikkaa aiemmin hallinnut pieni puoluevirkailijoiden sisäpiiri. Toivottiin, että Neuvostoliiton kansa ryhtyisi tukemaan uudistuksia kuten perestroikaa, jos aiemmin tehtyjä virheitä ryhdyttäisiin arvioimaan kriittisesti.


title: Glasnost

text: Lehdistö alkoi raportoida neuvostoyhteiskuntaa vaivaavista sosiaalisista ja taloudellisista ongelmista, kuten teollisuuden tehottomuudesta, korruptiosta, huumeista, nuorison joutilaisuudesta ja aiemmin kielletyistä kulttuurin muodoista. Sitä miten ennennäkemätöntä lehdistön rohkeus oli, kuvasti Moskovassa 1980-luvun lopulla levinnyt vitsi, jossa eläkeläinen soittaa ystävälleen ja kysyy: ”Näitkö tänään sen uskomattoman artikkelin Pravdassa?” ”En, kerro mitä siinä oli,” ystävä vastaa, johon eläkeläinen: ”Ei näin puhelimessa!”


title: Glasnost

text: Virallinen sensuuri lakkautettiin Neuvostoliitossa kolme vuotta ennen maan lakkauttamista, vuonna 1988, jolloin kirjastot siirtyivät uuteen aikaan. Joissakin kirjastoissa se tarkoitti ovien avaamista osastoon, joka oli otsikoitu ”vain viralliseen käyttöön”. Kymmenien vuosien ajan kiellettyinä pidetyt julkaisut tulivat yleisön saataville.


title: Glasnost

text: Glasnost antoi kansalaisille uusia vapauksia, kuten suuremman sanavapauden, joka oli merkittävä muutos sillä keskushallinnon kritisoiminen oli aiemmin ollut kiellettyä. Myös media sai aiempaa suurempia vapauksia. 1980-luvun lopussa Neuvostoliiton hallitus joutui kasvavan kritiikin kohteeksi. Glasnost lisäsi sananvapautta enemmän kuin Gorbatšov alun perin suunnitteli. Tämän seurauksena kansalaisten näkemykset keskushallintoa kohtaan muuttuivat, mikä lopulta johti Neuvostoliiton romahtamiseen.


title: Glasnost

text: Peter Bruhn: Glasnost im sowjetischen Bibliothekswesen


title: Flórina

text: Flórina () on Kreikan kaupunki ja samanniminen kunta (Δήμος Φλώρινας, "Dímos Flórinas"), joka sijaitsee Flórinan alueyksikössä Länsi-Makedonian alueella. Kaupunki on alueyksikkönsä hallinnollinen keskus. Koko kunnan pinta-ala on 827,6 neliökilometriä ja väkiluku 32 881. Varsinaisen Flórinan kaupungin väkiluku on 17 686 (vuonna 2011).


title: Flórina

text: Flórinan kunta sijaitsee Kreikan pohjoisosissa Makedonian tasavallan rajan tuntumassa. Kaupunki sijaitsee laaksossa noin 13 kilometriä rajasta etelään. Kaupungin nähtävyyksiin kuuluu muun muassa Flórinan arkeologinen museo.


title: Flórina

text: Bysantin valtakunnan aikana perustettu Flórina kuului 1300-luvun lopulta lähtien Osmanien valtakuntaan. Siitä tuli osa Kreikkaa Ensimmäisen Balkanin sodan aikana vuonna 1912. Ensimmäisessä ja toisen maailmansodassa kaupunki oli Bulgarian miehittämä.


title: Flórina

text: Nykyinen Flórinan kunta muodostui, kun Flórina, Káto Kleinés, Melíti ja Pérasma yhdistyivät vuoden 2011 alussa Kallikrates-suunnitelman mukaisesti.


title: Flórina

text: Vuoden 2011 kuntauudistuksesta lähtien Flórinan kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: IFK Norrköping

text: IFK Norrköping, tai lyhyesti Peking, on ruotsalainen jalkapallojoukkue Norrköpingin kaupungista. Seura on perustettu vuonna 1897 ja se on voittanut Ruotsin mestaruuden 13 kertaa. Lisäksi se on kuusinkertainen cup-mestari. Seuran kotikenttä on Norrköpings Idrottspark, jolle mahtuu vajaa 20 000 katsojaa.


title: IFK Norrköping

text: Kauden 2002 päätteksi Norrköping putosi Allsvenskanista Superettaniin, jossa se pelasi viisi kautta kunnes nousi 2007 takaisin Allsvenskaniin. Kaudella 2015 Norrköping voitti Ruotsin mestaruuden 26 vuoden tauon jälkeen.


title: My Chemical Romance

text: My Chemical Romance (tunnetaan lyhennettynä My Chem ja MCR) oli vuonna 2001 perustettu newjerseyläinen, punkvaikutteinen rockyhtye. Yhtyeen viimeisin kokoonpano koostui viidestä jäsenestä: Gerard Way (laulu ja lauluntekijä), Mikey Way (basso), Ray Toro (soolokitara), Frank Iero (rytmikitara) ja Jarrod Alexander (rummut).


title: My Chemical Romance

text:
Yhtye julkaisi neljä studioalbumia, joista ensimmäinen, "I Brought You My Bullets, You Brought Me Your Love", ilmestyi vuonna 2002. Seuraava albumi, "Three Cheers for Sweet Revenge", ilmestyi vuonna 2004. Albumi menestyi hyvin ja myi yli miljoona kappaletta maailmanlaajuisesti. Yhtyeen menestys jatkui, kun he julkaisivat kolmannen albuminsa, "The Black Paraden", joka sisälsi singlet "Welcome to the Black Parade", "Famous Last Words", "I Don't Love You" ja "Teenagers". Yhtye julkaisi myös yhden live-DVD:n, joka julkaistiin 1. heinäkuuta 2008. My Chemical Romance julkaisi myös live-CD:n, "Venganza!":n, joka sisältää live-materiaalia keikoilta. My Chemical Romance on tehnyt myös Bob Dylan coverin kappaleesta "Desolation Row", joka toimii "The Watchmen" elokuvan soundtrackina.
Yhtye luetaan usein yhdeksi tunnetuimmista emobändeistä, vaikka musiikillisesti yhtyeen tuotanto eroaa emosta suuresti. Yhtyeen jäsenet ovat itse avoimesti julistaneet, etteivät kuulu kyseiseen genreen. Musiikkia voikin kuvailla yksinkertaisesti raskaaksi poprockiksi.


title: My Chemical Romance

text: My Chemical Romance ilmoitti virallisilla nettisivuillaan maaliskuussa 2010, että Bob Bryar oli lähtenyt yhtyeestä tarkemmin määrittelemättömien syiden takia. Tästä syystä ja myös siksi että levy tehtiin kahdesti, uuden levyn "" julkaisu viivästyi, ja se julkaistiin vasta 19. marraskuuta 2010.


title: My Chemical Romance

text: Yhtyeen tunnetuimmat kappaleet ovat "I'm Not Okay (I Promise)", "Helena", "Welcome to the Black Parade", "Famous Last Words", "Teenagers", "Na Na Na" ja "SING".


title: My Chemical Romance

text: Maaliskuussa 2013 yhtye ilmoitti lopettavansa toimintansa.


title: My Chemical Romance

text: Laulaja Gerard Way ja ex-rumpali Matt Pelissier perustivat My Chemical Romancen arviolta viikko syyskuun 11. päivän iskujen jälkeen vuonna 2001. Gerard oli yksi iskujen silminnäkijöistä, mikä sai hänet perustamaan yhtyeen. Gerard kirjoitti kappaleen ”Skylines and Turnstiles”, joka kertoo hänen tunteistaan ja ajatuksistaan siitä, mitä syyskuun 11. päivä tapahtui. Yhtyeen nimi perustuu Irvine Welshin romaaniin "Ecstacy: Three tales of chemical romance".


title: My Chemical Romance

text: Tämän jälkeen yhtyeeseen liittyi sen nykyinen soolokitaristi Raymond ”Ray” Toro, koska Way ei voinut soittaa kitaraa ja laulaa samanaikaisesti. Jälkeenpäin ensimmäiset äänitteet, "Our Lady of Sorrows" ja "Cubicles", julkaistiin. Gerard Wayn veli Mikey Way ihastui demoihin ja halusi liittyä yhtyeeseen. Myöhemmin yhtye tapasi Frank Ieron, joka soitti kitaraa Pencey Prep -nimisessä yhtyeessä, mutta kun yhtye hajosi 2001–2002 välisenä aikana, Iero päätti liittyä My Chemical Romanceen. Kolme kuukautta tämän jälkeen yhtye julkaisi ensimmäisen studioalbuminsa "I Brought You My Bullets, You Brought Me Your Love", joka julkaistiin vuonna 2002.


title: My Chemical Romance

text: Vuonna 2003 yhtye solmi levytyssopimuksen Reprise Recordsin kanssa, minkä jälkeen yhtye alkoi työstää seuraavaa albumiaan Three Cheers for Sweet Revengea. Albumi ilmestyi vuonna 2004 ja myi platinaa Yhdysvalloissa. My Chemical Romance julkaisi neljä singleä albumilta: "Thank You for the Venom", "I'm Not Okay (I Promise)", "Helena" ja "The Ghost of You". Albumin ilmestymisen jälkeen yhtyeen rumpali, Matt Pelissier, erotettiin yhtyeestä, ja tilalle otettiin uusi rumpali, Bob Bryar.


title: My Chemical Romance

text: Vuoden 2005 alussa My Chemical Romance piti ensimmäisen keikkansa "Taste of Chaos" -kiertueella ja toimi lämmittely-yhtyeenä Green Dayn "American Idiot" -kiertueella. Kesän aikana he keikkailivat Fall Out Boyn kanssa "Warped Tour 2005" -kiertueella. Myöhemmin samana vuonna yhtye kierteli Alkaline Trion ja Reggie and the Full Effectin kanssa ympäri Yhdysvaltoja. Samana vuonna My Chemical Romance teki yhteistyötä The Usedin kanssa tekemällä coverkappaleen Queenin laulusta "Under Pressure", joka on ladattavissa singlenä iTunesissa ja muissa internetin toimipisteissä.


title: My Chemical Romance

text: 21. maaliskuuta My Chemical Romance julkaisi "Life on the Murder Scene" -livealbumin. Se sisältää yhden dokumentti-DVD:n, jossa kerrotaan yhtyeen historiasta ja toisen DVD:n, joka sisältää musiikkivideoita, niiden tekoa ja muutaman live-esityksen. DVD sisältää myös haastatteluja ihmisiltä, jotka tiesivät My Chemical Romancesta ennen kuin siitä tuli suosittu.


title: My Chemical Romance

text: 10. huhtikuuta 2006 My Chemical Romance rupesi työstämään kolmatta studiolbumiaan Rob Cavallon kanssa, joka on tuottanut monia Green Dayn albumeita. Albumin nimeksi piti alun perin tulla "The Rise and Fall of My Chemical Romance", mutta Kerrang!-lehden haastattelussa Gerard kertoi nimen olevan pelkkä vitsi, eikä albumia tultaisi nimeämään sen mukaan. 3. elokuuta 2006 yhtye sai singlejen Welcome to the Black Parade ja Famous Last Words musiikkivideot kuvattua, vaikkakin jälkimmäinen julkaistiin vasta 22. tammikuuta 2007. Videot oli kuvannut Sam Bayer, joka oli kuvannut myös esimerkiksi Nirvana-yhtyeen "Smells Like Teen Spiritin" ja Green Dayn "American Idiotin" musiikkivideot. "Famous Last Words" -musiikkivideon kuvauksien aikana laulaja Gerard Way ja rumpali Bob Bryar loukkaantuivat. Gerard Wayn nivelsiteet vaurioituivat nilkasta ja erikoistehosteet polttivat Bob Bryarin jalan, mikä aiheutti hänelle vakavan tartunnan, jonka seurauksena hänet jouduttiin viemään sairaalaan. Sen takia yhtye joutui peruuttamaan muutamia keikkoja.


title: My Chemical Romance

text: My Chemical Romancen single "Welcome to the Black Parade" julkaistiin syyskuussa 2006. Yhtyeen albumi "The Black Parade" julkaistiin Yhdysvalloissa 24. lokakuuta 2006, ja se saavutti Billboard-albumilistan ykkössijan. "The Black Parade" -levyn toinen single julkaistiin vuoden 2007 puolella. Kappale oli "Famous Last Words". Levyllä on 14 kappaletta, joista viimeinen on piiloraita. "The Black Parade" -levyn kolmas single on "I Don't Love You" ja neljäs "Teenagers".


title: My Chemical Romance

text: Vuonna 2008 My Chemical Romance julkaisi live dvd:n viimeisestä The Black Parade-kiertueesta, joka kantoi nimeä "The Black Parade is Dead!".


title: My Chemical Romance

text:
Vuonna 2009 yhtye ilmoitti menevänsä studioon tekemään neljättä albumia, jonka tulisi tuottamaan Brendan O'Brien. Yhtye esitti 2 "salaista" keikkaa, jolloin olivat soittaneet uuden kappaleen, josta Gerard Way on sanonut haastattelussa olevan innoissaan. Kappale kantoi nimeä "Death Before Disco", mutta uudella levyllä sen nimi vaihtui "Party Poison" nimiseksi.
Vuonna 2010 maaliskuussa yhtye ilmoitti, että Bob Bryar oli jättänyt yhtyeen ja syytä ei ole kerrottu.
Heinäkuussa Gerard Way ilmoitti, että yhtye oli saanut levyn valmiiksi, mutta ei kertonut milloin levy julkaistaan. Syyskuussa yhtye julkaisi "Art is a Weapon" nimisen trailerin ja ilmoittivat levyn nimen samalla. Yhtyeen jäsenet eivät olleet tyytyväisiä levyyn, joten he tekivät sen uudestaan. Muutama kappale pääsi uudelle levylle, Danger Days: The True Lives of the Fabulous Killjoys. Yhtyeen uusin levy julkaistiin marraskuussa.


title: My Chemical Romance

text: 22. maaliskuuta 2013 yhtye ilmoitti lopettavansa.


title: My Chemical Romance

text: My Chemical Romance on konsertoinut Suomessa 3. heinäkuuta 2007 Helsingin vanhalla jäähallilla. Keikalla nähtiin yllätyslämmittely-yhtyeenä Billy Talent. My Chemical Romancen toinen Suomen konsertti oli 20. maaliskuuta 2011.


title: My Chemical Romance

text: Media on kuvaillut My Chemical Romancen musiikkia alternative rockiksi, post-hardcoreksi, punk revivaliksi ja emoksi. Yhtye itse on kuvaillut musiikkiaan yksinkertaisesti rockiksi tai 'Violent Dangerous popiksi' heidän virallisella kotisivullaan, eivätkä he pidä musiikkiaan emotyylisenä. Haastatteluissaan Gerard kieltää olevansa emo, ja usein myös kritisoi heitä.


title: My Chemical Romance

text: My Chemical Romance on ilmoittanut suurimmiksi vaikuttajikseen Green Dayn, Queenin, Iron Maidenin, Misfitsin, Morrissey / The Smithsin ja Beastie Boysin.


title: Nefertari Vivi

text: Nefertari Vivi (ネフェルタリ・ビビ "Neferutari Bibi") on hahmo One Piece manga- ja animesarjassa.


title: Nefertari Vivi

text: Ensimmäisen kerran Vivi esiintyi Olkihattujen saavuttua Grand Linelle ja jouduttua suuren valaan, Laboonin nielemiksi. Silloin Vivi tunnettiin nimellä Miss Wednesday joka työskenteli Baroque Worksille joka on pääsyyllinen Alabastan skandaaleihin. Lopulta paljastui, että Vivi on Alabastan prinsessa ja solluttautunut Baroque Worksiin saadakseen selville Baroque Worksin johtajan, Mr. 0:n henkilöllisyyden. Johtajaksi paljastui yksi Kaapparilordeista (Shichibukai), Sir Crocodile. Olkihattujen avustuksella hän sai hyvän mahdollisuuden päästä kertomaan tiedoistaan kansalleen, joita ilman Alabastassa syntyisi sota.


title: Nefertari Vivi

text: Prinsessan tittelistä huolimatta hän ei pidä muita häntä alempina. Vivi ajattelee muita ennen itseään, joskus vaarantaen henkensä auttaakseen toisia. Hän on myös rohkea silloin kun täytyy ja taistelee itseään vahvempiakin vastaan. Nefertari Vivin luonne on se, joka saa hänet välittämään maastaan.


title: Nefertari Vivi

text: Matkatessaan Olkihattujen kanssa, hänestä ja Namista tuli hyvät ystävät. Vivin persoona on lähes vastakohta Namin kanssa. Namilla on tulinen luonne, kun taas Vivi on rauhallinen. Kun vaarallisessa tilanteessa Nami on rauhallinen, Vivi panikoi. Usein Nami ja Vivi muodostavat parin jotka taistelevat yhdessä. Vivin kantama vastuu myös vaikutti Namiin, jolloin Nami päätti tulla voimakkaammaksi suojellakseen muita.


title: Nefertari Vivi

text: Kun Luffy tekee jotain hölmöä, oli kyseessä hyödyllinen ele tai ei, Vivi muistuttaa Luffyä kapteenin vastuusta. Vivi myös uskoo Usoppin valheita, koska hänellä on luottavainen luonne. Sanji lämpeni Viviin heti ja oli valmis suojelemaan häntä samalla tavalla kuin Namia (ja myöhemmin Nico Robinia). Koska Vivi asetti Namin terveyden tehtävänsä edelle, Olkihatut rantautuivat Drum saarelle ja saivat uuden jäsenen, Tony Tony Chopperin. Hän päätti alkaa kutsua Chopperia Tony-kuniksi, joka saa Chopperin tanssimaan iloista tanssia.


title: Nefertari Vivi

text: Chopper ei ole suinkaan ainoa joka on saanut kutsumanimen. Zoroa hän kutsuu Mr. Bushidoksi (suom. mangassa Mr. Samuraiksi). Kun Vivi on vihainen tai järkyttynyt, hän puree alahuultaan.


title: Nefertari Vivi

text: Vivi on Alabastan prinsessa ja nykyisen kuninkaan, Nefertari Cobran (eng. animessa Nefeltari Nebra) tytär. Kun kuninkaan asema oli laskusuunnassa, Vivi ja kruununarmeijan johtaja Igaram solluttautuivat Baroque Worksiin ja Vivin koodinimeksi tuli Miss Wednesday ja Igaramin Mr. 8. Miss Wednesday sai parikseen Mr. 9:n ja Igaram voimanaisen, Miss Mondayn. Kahden vuoden aikana hän sai selville, että Alabastan kriisin syyllinen on Sir Crocodile. Paljastuttuaan Igaram lupasi Namille miljardin, jos he saattaisivat Vivin turvallisesti Alabastaan.


title: Nefertari Vivi

text: Matkustaessaan Going Merryssä Olkihattujen kanssa, hän kiintyi heihin ja sanoi, että liittyisi heihin jos ei olisi prinsessa. Luffy antoi luvan liittyä, jos Vivi halusi ja Alabastasta lähdettyä Olkihatut jäivät odottamaan vastausta Viviltä. Vivi kuitenkin kyyneleet virraten sanoi jäävänsä prinsessaksi.


title: Nefertari Vivi

text: Kysyttyään kuitenkin Olkihatuilta, ovatko he vielä tovereita, Olkihatut kohottivat kätensä kohti taivasta, jolloin heidän toveruutta symboloivat X-merkit näkyivät.


title: Nefertari Vivi

text: Vivi ilmestyi myöhemmin mangassa luvuissa 343 ja 345 Gedatsun minitarinassa. Tarinassa hän kävi vierailulla Gedatsun kuumassa lähteessä.


title: Nefertari Vivi

text: Hän esiintyi viimeksi luvun 439 lopussa, jolloin hän pesi Vaakkua (Carue/Karoo). Kuningas ilmoitti Viville, että Olkihattujen kiinniottopalkkiot nousivat räjähdysmäisesti. Lisäksi hän ilmoitti Nico Robinin olevan yksi Olkihatuista, mutta Vivi muista poiketen ei ollut huolissaan. Tietämättä siitä mitä Luffyn päässä liikkui, hän uskoi Luffystä tulevan Merirosvokuningas.


title: Nefertari Vivi

text: Vivin taistelutaidot kasvoivat roimasti hänen työskennellessään kaksi vuotta Baroque Worksille.


title: Nefertari Vivi

text: Siitä huolimatta Vivi ei ole erityisen lahjakas taisteluissa. Hänen pääaseinaan toimivat kaksi terää, riikinkukko (Kujakki) viillokit, jotka toimivat samankaltaisesti kuin jojot. Vivillä on myös kaksi ketjuviillokkia, jotka koostuvat monista teristä. Ne toimivat etäisesti ruoskan tavoin. Jos ketjuviillokit menevät vastustajan ohi, hän voi kiskaista ne takaisin päin ja yrittää uudelleen tai osua viholliseen jo takaisin kiskaisun yhteydessä. Vivi on vasenkätinen, mutta hän osaa käyttää aseita molemmissa käsissä. Lisäksi hänellä on uskollinen vauhtisorsansa Vaakku joka auttaa Viviä tarvittaessa.


title: Nefertari Vivi

text: Heidän ollessa metsästämässä Laboonia, Vivi ja Mr. 9 käyttivät sinkoja. Lisäksi hän käytti taistellessaan Zoroa vastaan hyökkäystä nimeltä "lauantai-illan huumatanssi", jossa Vivi napatanssii ja vastustaja ei voi huonon vointinsa vuoksi taistella, jolloin Vivi voi hyökätä. Alabastassa selvisi, että hänen rinkulamerkkisellä paidallansa ei ollut mitään tekemistä Zoron huonon voinnin vuoksi vaan kyseessä oli Alabastasta oleva voimakas parfyymi. Miss Wednesdayn ja Mr. 9:n taistelutyylit ovat tanssiteemaisia.


title: Nefertari Vivi

text: Vaikka Vivi oli sijoitettu kymmenen parin joukossa viimeiseen, hän yksin voitti Mr. 7:n ja Miss Father's Dayn. Vivi voitti myös Miss Valentinen Namin avustuksella. Todennäköisesti Vivi kasvoi voimakkaammaksi Olkihattujen kanssa matkustaessaan.


title: Wolf’s Lair Abyss

text: Wolf's Lair Abyss on norjalaisen black metal -yhtye Mayhemin vuonna 1997 julkaisema EP. Sen nimi juontunee oslolaisesta black metal -kaupasta nimeltä Wolf's Lair.


title: Eiran sairaala

text: Eiran sairaala on yksityinen sairaala Helsingin eteläosassa. Se on antanut nimensä viereiselle Eiran kaupunginosalle.


title: Eiran sairaala

text: Arkkitehtuuriltaan merkittävä Eiran sairaala sijaitsee Tehtaankadun ja Laivurinkadun risteyksessä osoitteessa Tehtaankatu 28. Rakennuksen suunnitteli Lars Sonck ja se valmistui vuonna 1905. Sairaala nimettiin tukholmalaisen Eira-nimisen sairaalan mukaan. Islantilaisissa Edda-runoissa Eir oli lääkintätaidon jumalatar.


title: Foggia

text: Foggia on Foggian maakunnan pääkaupunki Italiassa Apulian hallintoalueella. Se on viljavan Tavoliere delle Puglien tasankoalueen tärkein kaupunki. Foggiassa on arviolta 151 991 asukasta (vuonna 2015) ja sen pinta-ala on 505,9 neliökilometriä.


title: Foggia

text: Foggian nimi tulee latinan kuoppia tarkoittavasta "foveas"-sanasta. Kaupungissa sijaitsee muun muassa Madonna dei Sette Velin katedraali ja U.S. Foggian kotistadionina toimiva Pino Zaccheria.


title: Ilmarinen (höyrylaiva)

text: Ilmarinen oli Suomen ensimmäinen höyrylaiva, joka rakennettiin Kiteen Puhoksessa vuonna 1833.


title: Ilmarinen (höyrylaiva)

text: Laivan rakennutti pohjoiskarjalainen teollisuusmies Nils Ludvig Arppe, ja sen rahoitukseen osallistui viipurilaisen Hackman & Co -kauppahuoneen johtaja Johan Fredrik Hackman. Laivan rakennusmateriaalina oli puu ja se oli tyypiltään siipiratashinaaja, mitoiltaan 26,2 × 4 m. Englantilaisen Clarken konepajan valmistaman höyrykoneen teho oli 34 hevosvoimaa.


title: Ilmarinen (höyrylaiva)

text: Ilmarinen hinasi lotjia mm. Utran, Puhoksen ja Varkauden sahoilta Joutsenoon ja Lauritsalaan. Sieltä sahatavara kuljetettiin edelleen maitse Viipuriin. Paluukuormina tuotiin elintarvikkeita Savon ja Karjalan kauppiaille.


title: Ilmarinen (höyrylaiva)

text: Ilmarinen lopetti purjehduksensa 1844. Todennäköisesti se romutettiin Puhoksessa samana vuonna.


title: Ilmarinen (höyrylaiva)

text: Laiva maksoi tiettävästi 40 000 ruplaa. Se tuotti ensimmäisinä toimintavuosinaan voittoa.


title: Ilmarinen (höyrylaiva)

text: Nils Ludvig Arppe tunnetaan myöhemmiltä vuosiltaan mm. Värtsilän rautatehtaan perustajana ja Möhkön rautaruukin omistajana.


title: Yhdysvaltain kauppaministeriö

text: Yhdysvaltain kauppaministeriö () on Yhdysvaltain hallituksen alainen ministeriö, jonka päätehtävänä on parantaa elinkeinoelämän kilpailukykyä ja yritysten toimintaedellytyksiä sekä edistää työllisyyttä Yhdysvalloissa.


title: Castlegar

text: Castlegar on kaupunki Brittiläisessä Kolumbiassa, Kanadassa. Se sijaitsee Selkirk-vuorilla Kootenay- ja Columbiajokien yhtymäkohdassa.


title: Castlegar

text: Castlegarin asuu runsas 8 000 ihmistä (2016) ja kaupungin pinta-ala 19,7 neliökilometriä. Kaupungissa sijaitsee muun muassa Selkirk College ja lentoasema.


title: La finta giardiniera

text: La finta giardiniera, KV 196 () on Wolfgang Amadeus Mozartin säveltämä kolminäytöksinen ooppera.


title: La finta giardiniera

text: Baijerin vaaliruhtinas Maksimilian III tilasi "La finta giardinieran" Münchenin karnevaaleihin 1775. Mozart aloitti sävellystyön syyskuussa 1774, ja joulukuun alussa hän matkusti isänsä kanssa Müncheniin viimeistelemään oopperan. Oopperan kantaesitys oli valtava menestys. Mozart kirjoitti äidilleen Salzburgiin: ""Jumalan kiitos! Oopperani esitettiin eilen 13. päivänä, ja se oli sellainen menestys että minun on mahdotonta kuvailla suosionosoituksia Mamalle. Ensinnäkin koko teatteri oli niin täynnä että monia ihmisiä jouduttiin käännyttämään pois. Lisäksi joka aarian jälkeen oli valtava meteli, kättentaputuksia ja Viva Maestro! -huutoja.""


title: La finta giardiniera

text: Serpettan esittäjän sairastuttua oopperan toinen esitys jouduttiin keskeyttämään, ja kolmannen esityksen jälkeen "Giardiniera" jäi kokonaan pois Münchenin oopperan ohjelmistosta.


title: Mike McCready

text: Michael ”Mike” McCready (s. 5. huhtikuuta 1966 Pensacola) on Pearl Jam -yhtyeen kitaristi.


title: Mike McCready

text: McCready syntyi Pensacolassa, Floridassa, mutta muutti perheineen Seattleen pian syntymänsä jälkeen. Hän sai ensimmäisen kitaransa 11-vuotiaana. Kouluaikanaan hän perusti ensimmäisen yhtyeensä, Warriorin, jonka uudeksi nimeksi otettiin pian Shadow. Kun yhtye hajosi ehtimättä levyttää mitään, McCready liittyi Love Chileen. Pearl Jamissa hän on toiminut sen perustamisvuodesta 1990 lähtien. McCready on soittanut myös Temple of the Dogissa ja Mad Seasonissa.


title: Mike McCready

text: McCready sairastaa Crohnin tautia. Hän meni toukokuussa 2005 naimisiin Ashley O’Connorin kanssa Mauissa. Pari asuu Seattlessa.


title: Bobby Driscoll

text: Robert Cletus ”Bobby” Driscoll (3. maaliskuuta 1937 – 30. maaliskuuta 1968) oli yhdysvaltalainen lapsinäyttelijä, joka näytteli esimerkiksi Disneyn näytelmäelokuvassa "Salainen aarresaari" (1950) ja Disneyn piirrosanimaatiota ja näytelmäelokuvaa yhdistävässä elokuvassa "Vanhat tarinat". Lisäksi Driscoll esitti kappaleen ”Following the Leader” Disneyn piirroselokuvassa "Peter Pan" (1953).


title: Bobby Driscoll

text: Driscollin viimeinen elokuvaesiintyminen tapahtui vuoden 1958 "The Party Crashersissa". Sen jälkeen hän vetäytyi julkisuudesta ja ajautui rappiolle. Driscoll kuoli maaliskuussa 1968 hylätyssä asunnossa New Yorkissa ilmeisesti huumeiden yliannostukseen.


title: Mäkihyppylinko

text: Mäkihyppylinko eli "spedelinko" on Spede Pasasen ja Raimo Kaukisen keksimä mäkihyppääjien harjoitteluväline. Linkoa käytetään mäkihyppääjien heittämiseen tasaiselta maalta hyppyriä muistuttavalla kiihtyvyydellä. Mäkihyppylingon prototyyppi oli rakennettuna Kuopion Puijossa vuosina 1970–1980. Linko nähtiin myös elokuvassa Professori Uuno D.G. Turhapuro.


title: Mäkihyppylinko

text: Spede-Idea Oy valmistaa linkoa edelleen. Lingon nykyinen versio on sähkökäyttöinen ja elektronisesti ohjattu. Uusin linko on suunniteltu lumilautailijoiden käyttöön erilaisiin hyppytapahtumiin. Linko mahdollistaa tapahtumien järjestämisen esimerkiksi kaupunkien keskustoissa.


title: Mätäsvaara

text: Mätäsvaara on kylä Lieksassa. Se sijaitsee Pielisen itäpuolella Lieksan ja Nurmeksen välillä 27 kilometrin päässä Lieksan keskustasta. Kylällä on kaivosmenneisyys. Kaivos tunnetaan myös Forsströmin louhoksena.


title: Mätäsvaara

text: Mätäsvaaralla vaelsi 1800-luvulla nilsiäläinen maallikkosaarnaaja Paavo Ruotsalainen. Saarnapaikkanaan hän piti Konnanvaaran taloa.


title: Mätäsvaara

text: Rakennusliike A. Palmberg sai alkuvuodesta 1939 rakennusurakan. Keskelle korpimetsää tehtiin suurkaivos siihen kuuluvine laitoksineen: yli 80 asuinrakennusta, joista osa itsensä arkkitehti Alvar Aallon piirtämiä tyyppitaloja, rikastuslaitos, korjaamoja, valtavat 900 tonnin betonisiilot murskatulle malmille sekä höyryvoimalaitos 62 metriä korkeine piippuineen. Kaivos palveli tärkeänä molybdeenin lähteenä. Molybdeeniä vietiin jatkosodan aikana Saksaan, jossa sitä käytettiin jaloteräkseen. Toiminta ajoittui vuosille 1939–1947.


title: Mätäsvaara

text: Kaivos suljettiin sotien jälkeen ja sadevesi täytti osan kaivannosta. Laguunin keskelle on nykyisin rakennettu esiintymislava, jossa suurin osa Lieksan Vaskiviikon Mätäsvaaran kaivoksen konserteista esitetään. 350-paikkaisessa avoimessa katsomossa konserttielämyksiä on miellyttävä seurata. Konserttipaikkaa ympäröivät graniitti-gneissikalliot nousevat yli 40 metrin korkeuteen ja takaavat erinomaisen akustiikan.


title: Pensacola

text: Pensacola on Escambian piirikunnan pääkaupunki Yhdysvaltain Floridassa. Virallisen arvion mukaan Pensacolan asukasmäärä vuonna 2017 oli 52 689. Kaupunkia ympäröivän metropolialueen, joka käsittää Escambian ja Santa Rosan piirikunnan, asukasluku on yli 476 700. Pensacolan maapinta-ala on 59 km². Ilmasto on subtrooppinen.


title: Pensacola

text: Pensacolan nykyisenä pormestarina toimii Grover C. Robinson, IV.


title: Pensacola

text: Pensacola oli eurooppalaisten siirtolaisten ensimmäisiä asutuksia Yhdysvalloissa. Espanjalainen Juan Ponce de León saapui alueelle vuonna 1513. Kolme vuotta myöhemmin Don Diego Miruelosta tuli ensimmäinen Pensacolanlahden läpi purjehtinut. Kaupunki nimettiin aluetta asuttaneen intiaaniheimon mukaan. Siihen viitattiin nimellä "Panzacola" ensimmäistä kertaa 1686. Kaupunki oli Ison-Britannian vallassa Seitsenvuotisen sodan aikana.


title: Pensacola

text: 1870-luvulla Pensacola oli suomalaisten laivojen tärkein satamapaikka Yhdysvalloissa.


title: Pensacola

text: Vuonna 2000 Pensacolassa oli 56 255 asukasta, 24 524 taloutta ja 14 665 perhettä. Väestötiheys oli 956,8/km².


title: Pensacola

text: Pensacolan asukkaista 64,91 % on valkoisia, 30,58 % afroamerikkalaisia, 1,77 % aasialaisia, 0,52 % intiaaneja, 0,06 % Tyynenmeren saarelaisia ja loput muista roduista. 93 % väestöstä on kristittyjä. Kaupungissa on ollut 1700-luvulta lähtien myös juutalainen yhteisö. Siellä on kaksi synagogaa.


title: Sinuhe, egyptiläinen (elokuva)

text: Sinuhe, egyptiläinen ("The Egyptian") Michael Curtizin ohjaama yhdysvaltalainen historiallinen draamaelokuva vuodelta 1954. Se perustuu Mika Waltarin samannimiseen romaaniin. Elokuva sijoittuu muinaiseen Egyptiin ja kertoo orvosta Sinuhesta, josta tulee värikkäiden vaiheiden jälkeen faaraon henkilääkäri. Elokuva muistetaan ennen muuta Alfred Newmanin ja Bernard Herrmannin musiikista sekä kuvauksesta, lavastuksesta ja puvustuksesta.


title: Sinuhe, egyptiläinen (elokuva)

text: Alun perin miespääosassa piti olla Marlon Brando, mutta hän sanoutui irti ensimmäisen lukuharjoituksen jälkeen, sakoista vähät välittäen. Tilalle saatiin lopulta Edmund Purdom, jonka kriitikot teilasivat täydellisesti.


title: Sinuhe, egyptiläinen (elokuva)

text: Samoin naissivuosassa Neferneferneferinä piti alun alkaen olla Marilyn Monroe, mutta tuottaja Darryl Zanuck, joka vihasi Monroeta, vaati väkisin rooliin uuden suojattinsa Bella Darvin – ja kriitikoiden mukaan tämä käytännössä tuhosi roolin.


title: Sinuhe, egyptiläinen (elokuva)

text: Vastapainoksi Peter Ustinov teki erään kiitetyimmistä rooleistaan ovelana yksisilmäisenä Kaptah-palvelijana.


title: Sinuhe, egyptiläinen (elokuva)

text: Joitakin lavasteita, asuja ja kuvauspaikkoja kierrätettiin Cecil B. DeMillen "Kymmenessä käskyssä" (1956). Koska sen tapahtumat sattuvat vain 70 vuotta "Sinuhen" jälkeen, lavasteiden ynnä muiden uusiokäyttö loi eräänlaisen tahattoman jatkumon elokuvien välille. "Kymmenen käskyn" DVD:n kommentiraita osoittaa monia näistä uusiokäytöistä.


title: Sinuhe, egyptiläinen (elokuva)

text: Elokuva ei ole paikoin historiallisesti tarkka, kuten Mika Waltarin romaani. Esimerkiksi elokuvassa Horemhebistä (Victor Mature) tulee faarao Ekhnatonin jälkeen, vaikka todellisuudessa heidän välissään vuosina 1336–1323 eaa. hallitsi kolme muuta faaraota (Smenkara, Tutankhamon ja Ay). Lisäksi elokuvassa Sinuhe ja faarao Ekhnatonin sisko Baketamon (Gene Tierney) pääsevät noin vain kävelemään kuolleen faaraon hautaan monta vuotta tämän kuoleman jälkeen, vaikka haudan olisi pitänyt olla sinetöitynä haudanryöstäjien varalta.


title: Sinuhe, egyptiläinen (elokuva)

text: Kirjan kertomusta on lyhennetty paljon, hyvin merkittävä osio Sinuhen vuosien matkoista Palestiinassa, Mitannissa, Heettien maassa ja Babylonissa Kaptahin ”väärän kuninkaan päivineen” ja Sinuhen suuresta rakkaudesta Mineasta, jonka Kreetan ylipappi Minotauros uhrasi merenjumalalle, on jätetty pois elokuvasta.


title: Sinuhe, egyptiläinen (elokuva)

text: Elokuvassa Baketamon sanoo Sinuhelle suoraan tietävänsä, että tämä on hänen velipuolensa eli faaraon ja Mitannin prinsessan jälkeläinen, jonka kunnianhimoinen Teje-kuningatar lähetti kaislakorissa kuolemaan jokeen. Tämän vuoksi Sinuhe olisi prinsessan mielestä ainoa ”arvollinen” sulhanen hänelle. Kirjassa vain Sinuhe saa tietää syntyperästään vanhan hovinaisen kertoman perusteella.


title: Sinuhe, egyptiläinen (elokuva)

text: Elokuvassa Merit on Sinuhen rakastettu jo nuoruudessa, Sinuhe tuntee poikansa ja toimii sairaan Neferneferneferin hyväntekijänä. Egyptin levottomuuksien aikana poika pakenee Kaptahin kanssa maasta ja vanha Sinuhe kirjoittaa elämäkertaansa poikaansa ajatellen. Kirjassa Sinuhe tutustuu Meritiin vasta ulkomaan vuosien jälkeen, luulee poikaansa ottolapseksi ja yrittää kostaa Neferneferneferille. Merit ja poika saavat surmansa levottomuuksissa, ja Sinuhe kirjoittaa elämäkertaansa vain itselleen.


title: Sinuhe, egyptiläinen (elokuva)

text: Oscar-ehdokkuudet:


title: R-36

text: R-36 "Tsiklon" on Neuvostoliitossa kylmän sodan aikana suunniteltu mannertenvälisten ballististen ohjusten (ICBM) perhe.


title: R-36

text: Alkuperäinen vuosina 1967–1979 palvellut R-36 (8K67) sai NATO-koodinimen SS-9 Scarp. Paranneltu R-36M, jota tuotettiin malleina 15A14 ja 15A18, sai nimen SS-18 Satan. R-36-rakettia on käytetty ydinohjusroolin lisäksi mm. tappajasatelliitin ja FOBS:in kantorakettina. Kantorakettina käytettyä R-36-ohjusta on NATO-maissa kutsuttu myös nimellä F-1-raketti.


title: R-36

text: Ohjuksesta on kehitetty Tsyklon-kantorakettiperhe. Siihen kuului mm. Tsyklon 2-kantoraketti, joka oli käytössä vuodet 1969-2006, Tsyklon 3-kantoraketti, jonka käyttö Venäjällä päättyi vuonna 2009. Ukraina on kehittänyt sen pohjalta Tsyklon 4-kantorakettia.


title: R-36

text: R-36 on kaksivaiheinen ohjus, joka käyttää varastoitavaa nestemäistä UDMH-polttoainetta (1,1-dimetyylihydrasiini) ja dinitrotetraoksidia (NO) hapettimena. Ensimmäisessä vaiheessa on rinnakkain neljä moottoria, jotka antavat 4,5 MN työntövoiman. Toisessa vaiheessa on yksi moottori, jonka työntövoima on 755 kN.


title: R-36

text: Ohjuksen versiot #1 ja 2 kuljettivat yhden 5 megatonnin tai 10 megatonnin ydinkärjen (jonka paino on vastaavasti 3 950 kg tai 5 825 kg). Ohjusversio 4 (R-36P, 6 000 kg) kuljettaa kolme ydinasetta MIRV-kärjessä. Ohjusversio 3 (R-36O, GRAU-koodi 8K69) vei 5 megatonnin ydinkärjen matalalle LEO-radalle. Se oli kokeellisen FOBS-järjestelmän () perusta - FOBSia ei otettu ikinä käyttöön. R-36M kantoi yhden 20 megatonnin tehoisen kärjen tai kymmenen MIRV-kärkeä à 550–750 kilotonnia, kokonaisuudessaan 8800 kg asekuorman. Näin se oli maailman tehokkain ballistinen ohjus.


title: R-36

text: Kaikki R-36:n versiot suunniteltiin laukaistaviksi siiloista. R-36M asennettiin 39 metriä syvään siiloon. Ohjus ammutaan siilosta hitaasti palavalla mustaruutipanoksella ja männällä ja sen päämoottorit syttyvät vasta raketin olleessa 10 metrin korkeudella ilmassa. Näin siilo säästyy vaurioilta ja se voidaan ladata ja laukaista uudelleen ennen kostoiskun saapumista. Tämä on valtava taktinen etu.


title: R-36

text: R-36:n kehitystyö alkoi Mihail Jangelin johtamassa suunnittelutoimisto OKB-586:ssa (sittemmin Južnoje) Dnepropetrovskissa Ukrainan neuvostotasavallassa vuonna 1962 R-16-ohjelman perusteella. Kevyt-, raskas- ja kiertorataversioita testattiin 1962–1966, jolloin ohjukset tulivat käyttöön. MIRV-version kehitystyö alkoi 1970 ja se koelaukaistiin seuraavana vuonna.


title: R-36

text: Vuonna 1969 aloitettiin R-36M:n kehitystyö luultavana tavoitteena ensi-iskukapasiteetti Yhdysvaltain LGM-30 Minuteman -siilojen ja tulenjohdon tuhoamiseksi ennen vastaiskun mahdollisuutta. R-36M käytti massiivista 12 Mt kärkeä ja se voitiin laukaista 10 600 km:n päähän. Ensimmäinen koelaukaisu 1973 epäonnistui. Ohjus otettiin viimein käyttöön joulukuussa 1975. Uusi versio sai NATO-koodinimen SS-18 Satan. Ohjus on itse käynyt läpi kuusi kehitysvaihetta. Ensimmäiset käyttöön otetut ohjukset poistettiin 1984. Viimeisin R-36M-2 "Voidohad" otettiin käyttöön elokuussa 1991.


title: R-36

text: Ennen Neuvostoliiton hajoamista 1991, R-36M-siiloja oli käytössä 308. Näistä 204 jäi Venäjän federaation alueelle ja 104 Kazakstaniin. Seuraavina vuosina Venäjä vähensi siilojen määrän 154:een START I:n mukaisesti. Kaikki Kazakstanin ohjukset deaktivoitiin 1995 mennessä. START II:n mukaisesti kaikki ohjukset piti poistaa käytöstä, mutta sitä ei ratifioitu.


title: R-36

text: Venäjän asevoimat on poistanut tasaisesti R-36M-ohjuksia palveluksesta niiden käyttöiän ylittyessä. Vuoden 2005 keskivaiheilla 85 ohjusta oli käytössä. Kaikki R-36MUTTH-ohjukset, puolet niiden lukumäärästä, poistetaan käytöstä 2007–2009. Uusimmat R-36M tai RS-20V-mallin ohjukset säilyvät käytössä vuoteen 2014–2016.


title: R-36

text: Ukrainalainen Južnoje-suunnittelutoimisto muuttaa RS-20-raketteja Dnepr-kantoraketeiksi.


title: Oliver Platt

text: Oliver James Platt (s. 12. tammikuuta 1960 Windsor, Ontario, Kanada) on kanadalainen näyttelijä. Hän on diplomaatti Nicholas Plattin poika ja yhdysvaltalaisen arkkitehdin, Geoffrey Plattin, lapsenlapsi.


title: Oliver Platt

text: Platt avioitui Camilla Campbellin kanssa vuonna 1993, ja heillä on kolme lasta.


title: Black Diamond (Stratovariuksen kappale)

text: Black Diamond on suomalaisen power metal -yhtye Stratovariuksen kappale vuonna 1997 ilmestyneeltä "Visions"-albumilta. Samana vuonna japanilainen Victor Entertainment julkaisi ”Black Diamondin” myös singlenä. ”Black Diamond” on yksi Stratovariuksen tunnetuimmista kappaleista, ja esimerkiksi Radio Rockin suurimmissa se äänestettiin Stratovariuksen parhaaksi kappaleeksi.


title: Black Diamond (Stratovariuksen kappale)

text: Kappale alkaa ytimekkäästi kosketinsoittaja Jens Johanssonin cembalomelodialla. Kappaleen on säveltänyt yhtyeen kitaristi Timo Tolkki ja sanoittanut laulaja Timo Kotipelto. Kappaleen sanoitusten voi tulkita käsittelevän mahdotonta rakkaussuhdetta, vaikka Kotipelto onkin kertonut sanoitusten syntyneen hänen ajatellessaan kissaansa.


title: Black Diamond (Stratovariuksen kappale)

text: Radiomafian Millenniumin kovin metallikappale -äänestyksessä ”Black Diamond” voitti kotimaan sarjan.


title: Black Diamond (Stratovariuksen kappale)

text: "Visions"-albumin Japanin painoksella julkaistiin bonuskappaleena ”Black Diamondin” demoversio, joka on yli puoli minuuttia lyhyempi kuin albumiversio ja poikkeaa siitä myös lyriikoiltaan.


title: Kaposvár

text: Kaposvár [] () on Somogyn läänin pääkaupunki Unkarissa. Se sijaitsee Budapestista 186 kilometriä lounaaseen.


title: Kaposvár

text: Kaposvárin pinta-ala on 113,59 km² ja väkiluku 67 663 (vuonna 2009).


title: Kaposvár

text: Kaposvárin alueella oli asutusta jo noin vuonna 5 000 eaa. Kelttiläiset heimot saapuivat noin 400 eaa. Kaupunki mainittiin asiakirjoissa nimellä Kapos ensimmäistä kertaa vuonna 1009. Ottomaanit hallitsivat kaupunkia vuodesta 1555 vuoteen 1686.


title: Kaposvár

text: Kaposvárista tuli läänin pääkaupunki vuonna 1749. Sen merkitys kasvoi 1800-luvulla sen sijaitessa Budapestin ja Zagrebin välisen rautatien varrella. 1900-luvun jälkimmäisellä puoliskolla kaupunkiin liitettiin Kaposszentjakabin, Kaposfüredin, Toponárin ja Töröcsken kylät. Kaposvárin yliopisto perustettiin vuonna 2000.


title: Vaarallinen tehtävä III

text: M:i:III, televisioesityksessä käytetty myös nimeä "Vaarallinen tehtävä III" () on J. J. Abramsin ohjaama toimintaelokuva, joka sai ensi-iltansa vuonna 2006. "M:i:III" on kolmas "Vaarallinen tehtävä" -televisiosarjaan pohjautuva elokuva. Tom Cruise jatkaa roolissaan Ethan Hunt -nimisenä agenttina. Muita elokuvan näyttelijöitä ovat Philip Seymour Hoffman, Ving Rhames, Michelle Monaghan, Billy Crudup, Keri Russell, Jonathan Rhys-Meyers, Maggie Q, Sasha Alexander, Simon Pegg ja Laurence Fishburne.


title: Freddie Highmore

text: Alfred Thomas "Freddie" Highmore (s. 14. helmikuuta 1992 Lontoo) on englantilainen näyttelijä. Hänen tunnetaan muun muassa rooleistaan elokuvissa "Finding Neverland – tarinan lähteillä", "Jali ja suklaatehdas", "Santapeikko", "Arthur ja minimoit", "August Rush"," Kultainen kompassi", "Spiderwickin kronikat" ja "Toast".


title: Freddie Highmore

text: Highmore syntyi Camdenissa Lontoossa showalan perheeseen. Hänen äitinsä Sue Latimer on kykyjenetsijä, jonka asiakkaita ovat muun muassa Daniel Radcliffe ja Imelda Staunton, ja hänen isänsä Edward Highmore on näyttelijä. Freddiellä on vuonna 1995 syntynyt veli Albert eli Bertie. Freddie asuu Highgatessa, joka sijaitsee Pohjois-Lontoossa.


title: Freddie Highmore

text: Highmore harrastaa klarinetin- ja kitaransoittoa, ja on innokas jalkapallofani. Hänen suosikkijoukkueensa on Arsenal. Vuonna 2010 hänet hyväksyttiin Emmanuel Collegeen Cambridgen yliopistoon opiskelemaan espanjaa ja arabiaa.


title: Freddie Highmore

text: Highmoren ura alkoi pienillä televisiorooleilla hänen ollessaan seitsemänvuotias. Hän on näytellyt kahdessa elokuvassa perheenjäsentensä kanssa: elokuvassa "Women Talking Dirty" veli Bertie esitti hänen veljeään, ja elokuvassa "Jaakko ja pavunvarsi" isä Edward näytteli hänen isäänsä.


title: Freddie Highmore

text: Vuonna 2004 Highmore teki läpimurron elokuvassa "Finding Neverland - tarinan lähteillä", jossa hänen sivupääroolinsa Peterinä sai paljon ylistävää kritiikkiä. Hän sai myös useita ehdokkuuksia ja palkintoja, muun muassa Screen Actors Guild -palkinnon. Vuonna 2005 Highmore näytteli Jalia elokuvassa "Jali ja suklaatehdas", ja siihen häntä suositteli Johnny Depp. Depp oli esiintynyt elokuvassa Finding Neverland, ja oli tuolloin vaikuttunut Highmoren kyvyistä näyttelijänä.


title: Freddie Highmore

text: Seuraavaksi Highmore näytteli kahta roolia elokuvassa "August Rush" vuonna 2007, ja hänen rinnallaan näyttelivät muun muassa Keri Russell, Jonathan Rhys Meyers ja Robin Williams. Seuraavana vuonna hän näytteli elokuvassa "Spiderwickin kronikat", jossa hän näytteli kaksosroolin Simon ja Jared Gracena.


title: Freddie Highmore

text: Vuonna 2010 Highmore näytteli pääroolin televisioelokuvassa "Toast", joka perustuu kokki Nigel Slaterin omaelämäkertaan.


title: RT-2UTTH Topol-M

text: RT-2UTTH Topol-M () on Venäjän kehittynein, joulukuussa 1997 käyttöön otettu mannertenvälinen ballistinen ohjus (ICBM). Se tunnetaan NATO-koodinimellä SS-27 Stalin tai Sickle B.


title: RT-2UTTH Topol-M

text: Topol-M on 22,7 metriä pitkä ja halkaisijaltaan 1,95 metriä. Kolmivaiheisen, kiinteää polttoainetta käyttävän ohjuksen massa on 47,2 tonnia ja kantama 11 000 kilometriä. Ohjuksen laukaisuvaiheessa starttiraketti toimii vain lyhyen aikaa, jotta kohteen valvonnan on vaikeampi huomata laukaistua ohjusta ja siten torjua Topolia. Hyötykuormana on yksi 550 kilotonnin ydinkärki START II -rajoituksen mukaisesti. Ohjukseen voidaan tarvittaessa silti asettaa enimmillään kuusi 550 kilotonnin ydinkärkeä kerrallaan. Paluulaite on suunniteltu immuuniksi kaikille ohjustentorjuntakeinoille; se kykenee muuttamaan suuntaansa lennon loppuvaiheissa ja kestää torjuntaohjuksen ydinräjähdyksen 500 metrin päässä sekä kaikki laseraseet. Tarkkuudeksi on ilmoitettu 350 metriä (CEP).


title: RT-2UTTH Topol-M

text: Topol-M:n kehitystyö alkoi 1980-luvun loppupuolella vastineeksi Yhdysvaltain ohjustentorjuntaohjelmalle. Ohjus suunniteltiin uudelleen 1992. Ensimmäinen koelaukaisu tapahtui 20. joulukuuta 1994, ja ensimmäiset ohjukset sijoitettiin muunnettuihin SS-19-siiloihin joulukuussa 1997. Ensimmäinen kymmenen ohjuksen rykmentti julistettiin toimintavalmiiksi 1998 ja seuraavat kolme vuosina 1999, 2000 ja 2003. Toukokuussa 2008 Strategisilla ohjusjoukoilla oli 48 ohjusta sijoitettuina siiloihin ja kolme liikkuvaa.


title: RT-2UTTH Topol-M

text: Topol-M:ää on sijoitettu siilojen lisäksi raskaille kuorma-autoalustoille ja junavaunualustoille. Sukellusveneestä laukaistava versio on kehityksessä ja tunnetaan nimellä Bulava tai SS-NX-30.


title: RT-2UTTH Topol-M

text: MIRV-muunnos Topol-M:sta tunnetaan nimellä RS-24. Sitä testattiin ensimmäistä kertaa 29. toukokuuta 2007.


title: David Garibaldi

text: David Garibaldi (s. 4. marraskuuta 1946) on funk/soul -yhtyeen Tower of Powerin rumpali. Garibaldi syntyi Oaklandissa, Kalifornian osavaltiossa ja kasvoi San Franciscon itäosissa.


title: David Garibaldi

text: David aloitti soittamisen 10-vuotiaana. Ensimmäisen rumpusettinsä David sai lukioaikana vamhemmiltaan. Varsinaisen ammattilaisuran hän aloitti 17-vuotiaana vuonna 1966, mutta Vietnamin sota aiheutti epävarmuutta. Hän odotti kutsua armeijaan, mutta tulevaisuudensuunnitelmat muuttuivat kun häntä ehdotettiin värvättäväksi USA:n ilmavoimiin ilmavoimien orkesterin jäseneksi. Asepalveluksesta päästyään David palasi kotiseudulleen San Franciscoon ja liittyi Tower of Poweriin vuonna 1970.


title: David Garibaldi

text: Garibaldi on ollut mukana erinäisissä studio- ja tv-projekteissa ja muissa bändeissä, joista maininnan arvoisia ovat The Yellowjackets ja Wishful Thinking. David Garibaldi ei soittanut Tower of Powerissa vuosina 1978–1998, jonka jälkeen hän liittyi jälleen bändiin.


title: David Garibaldi

text: David on tehnyt myös muutamia kirjoja ja videoita rumpujen soitosta. Viime vuosina hän on ollut mukana Tower of Powerin baritonisaksofonistin Stephen "Doc" Kupkan projektissa The Strokeland Superband.


title: Konon (paavi)

text: Konon (630–687) oli paavina 23. lokakuuta 686 – 21. syyskuuta 687. Hänet valittiin kompromissikehdokkaana kahden ryhmittymän, sotilaiden ja papiston, kiistellessä vallasta Roomassa. Konon oli sisilialainen upseerin poika, joka opiskeli papiksi Roomassa. Hän oli myös keisari Justinianus II:n suosiossa.


title: Kapustin Jar

text: Kapustin Jar () on Venäjän rakettien koe- ja laukaisupaikka Astrahanin alueella Volgogradin ja Astrahanin välillä lähellä Znamenskia. Se perustettiin Astrahanin alueen aavikkoiseen päähän 13. toukokuuta 1946, ja siellä kokeiltiin aluksi Saksasta siirrettyä teknologiaa. Ensimmäinen yhdestätoista Saksasta tuodusta V-2-raketista laukaistiin 18. lokakuuta 1947.


title: Kapustin Jar

text: Vuonna 1948 rakettikoekeskus alkoi laajentumaan voimakkaasti ja sinne rakennettiin uusia ohjusten laukaisujalustoja. Alueella kehitettiin mm. R-1 -ohjusta sekä ballistista R-5 -ohjusta 1950-luvun alussa. Kapustin Jarilla tehtiin useita ohjuskokeita, joihin lukeutuivat myös mannertenväliset risteilyohjukset.


title: Kapustin Jar

text: Valtion koealue 8 (GNIIP-8, koealue-S) perustettiin 1951. Kasvun myötä Kapustin Jarista tuli avaruuskeskus. Alueelta tehtiin ensimmäinen avaruuslaukaisu 27. lokakuuta 1961, joka tosin epäonnistui. Ensimmäinen onnistunut laukaisu tehtiin Kosmos 2 -raketilla 16. maaliskuuta 1962.


title: Kapustin Jar

text: Alkuvaiheessa avaruuskeskuksen työntekijät asuivat teltta- ja parakkikylissä Kapustin Jarin tuntumassa. Hiljalleen alue kehittyi kaupungiksi, joka sai nimekseen Znamensk. Tätä suljettua ja salaista kaupunkia ei löytynyt kartoista ja se oli tarkoitettu vain tiedemiehille, heidän perheilleen sekä tukihenkilöstölle. Länsi sai tietoja Kapustin Jarista Saksaan palanneilta tiedemiehiltä. Se keräsi tietoa myös vakoilulentojen avulla. Ensimmäisen lennon teki 1953 RAF.


title: Kapustin Jar

text: Kapustin Jar on myös lukuisien neuvostoaikaisten rakettikokeisiin liittyvien UFO-havaintojen lähde.


title: Kapustin Jar

text: Kesäkuussa 2008 Kapustin Jarista laukaistiin avaruuteen kuusi OrbComm-tietoliikennesatelliittia Kosmos-3M kantoraketilla. Ne olivat ensimmäiset satelliitit sitten vuoden 1998.


title: Yrtti

text: Yrtit ovat aromaattisten kasvien osia, joita käytetään tuoreina tai kuivattuina esimerkiksi mausteeksi, juomien aineksena, rohdoksena tai kosmeettisissa valmisteissa. Käytettäviä kasvinosia ovat etenkin lehdet tai latvaversot ja nuput mutta myös kukat, siemenet, marjat, juuret tai koko kasvi.


title: Yrtti

text: Yrttien käyttöä hoitona kutsutaan fytoterapiaksi. Kasvit valmistavat puolustautumiseen tarkoitettuja aineita. Nämä aineet vaikuttavat usein ihmiseen lääkitsevästi. Ennen vanhaan yrttejä käytettiin myös eläimiin. Esimerkiksi kanervaa käytettiin myös vararehuna karjalle. Monien lääkkeiden vaikuttavat aineet ovat eristetty kasveista, myös monet synteettisesti valmistetut lääkeaineet jäljittelevät kasvien vaikuttavia aineita. Kosmetiikassa hyödynnetään paljon kasvien vaikuttavia aineita.


title: Yrtti

text: Ensimmäinen suomalainen, joka on kirjoittanut yrttien lääkinnällisistä vaikutuksista, oli Elias Lönnrot teoksessaan "Flora Fennica – Suomen Kasvisto" (1860).


title: Yrtti

text: Kaikkien kasvien vaikuttavat aineet eivät ole hyödyksi ihmisille. Vakavimpia seurauksia ovat myrkytys- ja huumaustilat. Tosin monet myrkylliset kasvit ovat tehokkaita lääkintäkasveja. Tästä syystä joidenkin kasvien yliannostusta kannattaa välttää.Sisäisesti käytettävät ja ravinnoksi tarkoitetut yrtit täytyy pitää erillään vain ulkoisesti käytettävistä yrteistä, sillä jotkut niistä saattavat olla myrkyllisiä. On hyvä opetella yrttien vaikutukset tarkkaan ennen niiden kotikäyttöä. Sisäisesti yrttejä voidaan käyttää mausteena ruokiin ja teenä. Ulkoisesti yrttejä käytetään voiteissa, öljyissä, hauteissa ja pesuaineissa. Hajusteina käytetään erityisesti joistain kasveista saatavia eteerisiä eli haihtuvia öljyjä. Monissa kasveissa on myös kankaiden ja lankojen värjäykseen sopivia väriaineita.


title: Kristy Swanson

text: Kristen N. ”Kristy” Swanson (s. 19. joulukuuta 1969 Mission Viejo, Kalifornia Yhdysvallat) on yhdysvaltalainen näyttelijä, joka on esiintynyt muun muassa elokuvissa "Buffy, vampyyrintappaja", "Kaahari katkoviivalla" ja "Higher Learning". Hän myös poseerasi alasti Playboyssa marraskuussa 2002.


title: Alpakka (villa)

text: Alpakka on tekstiilikuitu, jota saadaan alpakkaeläinten karvasta. Maailman suurin alpakanvillan tuottajamaa on Peru, jossa alpakantuotanto toimii suomalaisen porotalouden tapaan. Australialaisessa alpakanvillateollisuudessa alpakkalankaan sekoitetaan toisinaan myös merinolampaan karvaa. Alpakka muistuttaa lampaan villaa, mutta on kevyempää, silkkisemmän tuntuista, lämpimämpää, ei pistele eikä sisällä lanoliinia, jonka takia se ei yleensä aiheuta allergioita.


title: Alpakka (villa)

text: Alpakka on tavallisesti vaaleanruskeaa, mutta värimuunnoksia tunnetaan yli 20. Valkoinen väri on saatu aikaan sisäsiitoksella ja sitä suositaan erityisesti teollisessa käytössä, sillä sitä pystytään helpoimmin värjäämään. Värejä on valkoisesta täysmustaan, eri ruskeansävyiset, harmaat ja violettiin vivahtavat harmaat. Lisäksi on monivärisiä eläimiä, mutta ne eivät ole villantuottajien suosiossa, sillä villa joudutaan erottelemaan laadun lisäksi myös värin mukaan. Samassa eläimessä eriväriset säikeet voivat olla eri paksuisia.


title: Alpakka (villa)

text: Accyo-rodun alpakoita on erityisesti jalostettu villantuotantoa varten.


title: Edwardinjärvi

text: Edwardinjärvi on yksi Afrikan suurista järvistä. Se on osa Itä-Afrikan hautavajoaman pohjalla olevaa järviketjua muutamia kilometrejä päiväntasaajan eteläpuolella. Edwardinjärvi on läntisin Niilin lähdejärvistä. Järven pinta-ala on 2150 km², ja sen pinta 915 metriä merenpinnan yläpuolella.


title: Edwardinjärvi

text: Tutkimusmatkailija Henry Stanley kävi järvellä vuonna 1888 ja nimesi sen silloisen Walesin prinssi Edvardin mukaan. Järvi oli jonkin aikaa nimetty Idi Aminin mukaan Aminjärveksi ja Idi Amin Dadan järveksi, mutta vanha nimi palautettiin Aminin suistuttua vallasta.


title: Dokaka

text: Dokaka on japanilainen beatboxaaja. Hän tuli tunnetuksi julkaistuaan kotisivuillaan mm. Nirvanan, King Crimsonin, Led Zeppelinin, Wes Montgomeryn, Slayerin, The Rolling Stonesin ja Miles Davisin kappaleista tekemiään versioita, joissa hän esittää suullaan kaikki instrumenttiraidat. Hän esiintyy myös Björkin vuonna 2004 ilmestyneellä albumilla "Medúlla" kappaleessa "Triumph of a Heart" sekä PlayStation 2 -pelin "We Love Katamari" soundtrackilla.


title: Mustahämähäkkiapina

text: Mustahämähäkkiapina eli koata ("Ateles paniscus") on hämähäkkiapinalaji, joka esiintyy Etelä-Amerikassa Brasiliasta Guyanaan ja Ranskan Guyanaan.


title: Mustahämähäkkiapina

text: Mustahämähäkkiapina on Etelä-Amerikan suurimpia apinalajeja. Uros voi painaa 9 kiloa, naaras pari kiloa vähemmän. Niiden turkki on musta ja raajat pitkät suhteessa vartalon kokoon. Mustahämähäkkiapinan kasvojen väri vaihtelee mustasta vaaleanpunaiseen.


title: Mustahämähäkkiapina

text: Mustahämähäkkiapinat elävät noin 20 yksilön laumoissa, mutta jakaantuvat ruokaillessaan 1–5 yksilön pienryhmiin.


title: Mustahämähäkkiapina

text: 85–90 % mustahämähäkkiapinoiden ravinnosta muodostuu hedelmistä. Vain hedelmien puutteessa ne syövät lehtiä.


title: Mustahämähäkkiapina

text: Michigan Zoo Museum


title: Suhoi Su-15

text: Suhoi Su-15 (, ) oli kaksimoottorinen torjuntahävittäjä, joka kehitettiin Neuvostoliitossa 1960-luvulla Suhoi Su-11:n seuraajaksi.


title: Suhoi Su-15

text: Prototyyppi T-58 lensi ensi kertaa 30. toukokuuta 1962. Se perustui merkittävästi uudistettuun, levennettyyn Su-11:n runkoon, johon oli sovitettu kaksi Tumanski R-11 -suihkumoottoria ja Su-9:stä lähtöisin oleva eturunko, jota oli jatkettu Oriol-D-tutkan (NATO:n koodinimi Skip Spin) asentamiseksi. Oriol-D-tutka oli luultavasti tuolloin maailman paras tutka, koska se, päinvastoin kuin NATO-vastineensa, pystyi havaitsemaan kohteita ylhäältä ja alhaalta eteenpäin suunnatun keilan lisäksi. Englannin asevoimat pääsivät tutkimaan kyseistä tutkaa vuonna 1966, kun Jakovlev Jak-28 putosi Havelseehen Berliinissä brittien sektorilla ja teknologia siirtyi länsimaiden tutkiin. Koneen käyttöönottoa viivästyttivät 1960-luvun alulle tyypilliset epäilyt miehitettyjen torjuntahävittäjien käyttökelpoisuudesta ilmatorjuntaohjuksiin verrattuina. Ensimmäinen Su-15F (NATO-koodi Flagon-A) tuli Neuvostoliiton ilmapuolustusjoukkojen (V-PVO) käyttöön vuonna 1967.


title: Suhoi Su-15

text: Koneen pääasiallinen aseistus oli R-8 (myöhemmin R-98, NATO: AA-3 Abab). Varhaisissa koneissa oli kaksi ohjusta, mutta Flagon-D ja myöhemmät varustettiin neljällä. Kuten monia Neuvostoliiton ohjuksista, R-98:ta valmistettiin sekä infrapuna- että tutkahakeutuvana. Hävittäjissä niitä käytettiin pareittain osumistodennäköisyyden parantamiseksi. Myöhempi Flagon-F kantoi usein kahta R-98:tta ja yhtä tai kahta R-60:tta (AA-8 Aphid). Keskimatkan R-23 (AA-7 Apex) oli myös käytettävissä R-98:n tilalla ja koneeseen voitiin asentaa UPK-23-250- GŠ-23L-tykkikotelot runkoripustimiin.


title: Suhoi Su-15

text: V-PVO:n pääasiallisena kalustona Su-15 osallistui muutamiin näyttäviin tapauksiin koskien ulkomaisia ilma-aluksia. 20. huhtikuuta]] 1978 Su-15 ampui ohjuksen kohti Korean Airin lentokonetta (lento 902) Murmanskin yläpuolella. Vaikka siviilikone kesti ohjuksen osuman, se putosi ja kaksi matkustajaa sai surmansa. Vuonna 1981 Bakusta noussut Su-15 törmäsi iranilaisen Canadair CL-44:n kanssa. 1. syyskuuta 1983 Su-15 ampui alas Korean Airin lennon 007 Ohotskin meren yllä, jolloin 246 matkustajaa ja 23 miehistön jäsentä sai surmansa.


title: Suhoi Su-15

text: Neuvostoliiton ilmapuolustuksen oleellisena osana Su-15-koneita ei viety edes Varsovan liiton maihin. Osa koneista jäi Neuvostoliiton hajotessa Georgialle ja Ukrainalle, mutta näiden maiden koneet ovat tuskin lentokelpoisia. Venäjällä Su-15 jäi pois käytöstä vuonna 1993. Se korvattiin Su-27- ja MiG-31-hävittäjillä.


title: Johtaja (sarjakuvahahmo)

text: Johtaja (esiintynyt Suomessa myös alkuperäisellä nimellään Leader, oikealta nimeltään Samuel Sterns) on Marvel-kustantamon luoma superroisto ja Hulkin arkkivihollinen. Johtajan ensiesiintyminen oli "Tales to Astonish"-lehden numerossa 62. Hahmon loivat Stan Lee ja Steve Ditko.


title: Johtaja (sarjakuvahahmo)

text: Suomessa johtaja esiintyi ensimmäisen kerran "Vihreä Mies Hulk" -lehden numerossa 7 (1982).


title: Johtaja (sarjakuvahahmo)

text: Vuonna 2009 Johtaja oli listattu sijalle 63 IGN-sivuston laatimassa kautta aikain sata suurinta sarjakuvarikollista.


title: Johtaja (sarjakuvahahmo)

text: Mies, joka myöhemmin tultaisiin tuntemaan nimellä Johtaja, oli kerran nimeltään Samuel Sterns, korkeakouluja käymätön kemiallisella tutkimuslaitoksella työskentelevä mies. Hänen tehtävänään oli siirtää radioaktiivisia materiaaleja maanalaiseen varastoon. Kerran kuitenkin eräät materiaalit räjähtivät, pommittaen Sternsiä gammasäteillä. Sterns selvisi kuitenkin elossa mutta huomasi, että säteily oli muuttanut hänet tavallisesta ihmisestä vihreäihoiseksi, superälykkääksi rikolliseksi, jonka valtavat aivot sijaitsivat pitkän tornimaisen kallon sisällä.


title: Johtaja (sarjakuvahahmo)

text:
Johtajan päämääränä on maailmanvalloitus. Monituisia kertoja ilkeä nero onkin koettanut vääntää maailman itselleen, mutta useimmin juuri Hulk on seissyt hänen suunnitelmiensa tiellä. Johtaja näkeekin Hulkin ensisijaisena vastustajanaan. Alusta alkaen Johtaja on viritellyt älykkyydellään erilaisia ansoja, jotka väkivahva Hulk on kuitenkin leikiten selvittänyt. Johtaja on myös käyttänyt apunaan muita superrikollisia, kuten Rhinoa ja U-Foeseja. Hulkin viaton tyhmyys ja voimakkaat tunteet ovat jokainen kerta peitonneet Johtajan pirullisen, kylmän järjen.
Jonkin ajan kuluttua gammasäteily Johtajan ruumiissa alkoi kuitenkin vähetä. Ensin tämä luuli kaiken johtuvan pelkästä ylirasituksesta, mutta lopulta Johtajan tajutessa mitä oli tapahtumassa, olikin jo liian myöhäistä. Hänen älykkyytensä oli tiessään ja koneet, kaavat ja tekstit jotka ennen olivat olleet lastenleikkiä, osoittautuivatkin nyt ylivoimaisiksi. Petkuttamalla hän sai kuitenkin tarpeeksi rahaa jotta sai Hulkin (siihen aikaan harmaa) uskomaan, että voisi muuttaa tämän lopullisesti Hulkiksi, vapaana Bannerista.
Siihen aikaan Rick Jones, Hulkin hyvä ystävä oli onnettomien sattumusten kautta päätynyt itsekin Hulkiksi ja Johtaja sai Bannerin avustuksella rakennettua koneen, joka imi gammasäteilyn Jonesista. Tällä kertaa hänen mutaationsa oli hieman erilainen kuin aikaisemmin – ennen niin tornimainen kallo oli poissa ja tilalla oli valtaisa, sienimäinen kallo (kts. kuva).


title: Johtaja (sarjakuvahahmo)

text: Hänen värinsä oli myös hieman vaaleamman vihreä mitä ennen. Gammasäteilyn siirto imi kaiken radioaktiivisuuden pois Jonesista ja muodosti samalla Johtajan ja Jonesin välille psyykkisen siteen. Jonesin tyttöystävän Marlo Chandlerin kuoltua side syveni mutta on epävarmaa onko se yhä olemassa.


title: Johtaja (sarjakuvahahmo)

text: Muuttunut Johtaja loi valtavan Freeholdin, turvapaikan vainotuille ihmisille Antarktikselle toistaiseksi tuntemattomista syistä. Hulk kuitenkin hyökkäsi paikalle ja tuhosi samalla Johtajan joka ryömi piiloon kuolemaan. Tämä oli kuitenkin oppinut avaruusrotu Ovoideilta miten siirtää tajunta toiseen kehoon (tämän taidon osaa myös Tohtori Doom). Tällä hetkellä Johtaja on elossa ja – jos mahdollista, entistä groteskimman näköinen.


title: Johtaja (sarjakuvahahmo)

text: Johtajalla on yli-inhimillisen korkeat henkiset kyvyt. Gammasäteilystä johtuneen prosessin seurauksena hän on (teoriassa) kykenevä ymmärtämään ja oppimaan ihmisen käsityskyvyn ylittävällä tavalla. Potentiaalisesti hän on kykenevä oppimaan jokaisen tieteen täydellisesti – vaikka ne eivät sopisikaan hänen kokemusperäänsä.


title: Johtaja (sarjakuvahahmo)

text: Hänen kykynsä laskea todennäköisyyksiä ja strategisia skenaarioita on niin korkea että se lähentelee parapsykologiaa (kuudes aisti). Samaten hänen intuitionsa on kehittynyt sille asteelle että kaikenlaiset aavistukset osuvat aina oikeaan. Johtajalla on täydellinen muisti, eikä hän ole unohtanut mitään onnettomuutensa jälkeen.


title: Johtaja (sarjakuvahahmo)

text: On esitetty että näillä kyvyillä hänen älykkyytensä on samalla tasolla itsensä Reed Richardsin kanssa. Johtajalla on myös joitain psyykkisiä kykyjä joiden avulla hän pystyy hallitsemaan tahdoltaan heikompia yksilöitä (tosin tämä on hyvin vaikeaa gammasäteilytettyjen olentojen kohdalla).


title: Johtaja (sarjakuvahahmo)

text: Hän voi lisäksi suunnata toisiin yksilöihin psyykkisiä iskuja vaikka ei olekaan varmaa ovatko iskut oikeita vai Johtajan luomia heijastumia uhrin mieleen. Johtaja kykenee myös luomaan illuusioita toisten mieleen.